open-index/open-wikipedia-markdown huggingface dataset:
ବିରଜା ପ୍ରସନ୍ନ ସତପଥୀ

**ବିରଜା ପ୍ରସନ୍ନ ସତପଥୀ** (ଜନ୍ମ:୨୦ ଅଗଷ୍ଟ ୧୯୬୬) ଜଣେ ଭାରତୀୟ ଆଇନଜୀବୀ ଏବଂ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ।

## ଶିକ୍ଷା ଓ ପେଶା 
ବିରଜା ପ୍ରସନ୍ନ ସତପଥୀ ୨୦ ଅଗଷ୍ଟ ୧୯୬୬ରେ ଜନ୍ମଗ୍ରହଣ କରିଥିଲେ । ପିତା ଥିଲେ ସ୍ୱାଧୀନତା ସଂଗ୍ରାମୀ ଓ ଶିକ୍ଷାବିତ ଭଗବାନ ସତପଥୀ ଓ ମାତା ପ୍ରଭାବତୀ ସତପଥୀ । ତାଙ୍କ ପ୍ରାରମ୍ଭିକ ଓ ମାଧ୍ୟମିକ ଶିକ୍ଷା ତିର୍ତ୍ତୋଲରେ ହୋଇଥିଲା । ୧୯୮୧ ମସିହାରେ ସେ ମାଟ୍ରିକ ପରୀକ୍ଷା ଉତ୍ତୀର୍ଣ୍ଣ ହୋଇଥିଲେ ଓ ତା’ପରେ, ରେଭେନ୍ସା କଲେଜ (ଏବେ ରେଭନ୍ସୋ ବିଶ୍ୱବିଦ୍ୟାଳୟ), କଟକରୁ ଆଇ.କମ୍, ବି.କମ୍ (ଅନର୍ସ) ଓ ଏମ୍.କମ୍ ଡିଗ୍ରୀ ଅର୍ଜନ କରିଥିଲେ । ପରେ, ୧୯୯୧ ମସିହାରେ ମଧୁସୂଦନ ଆଇନ ମହାବିଦ୍ୟାଳୟ, କଟକରୁ ଏଲଏଲ.ବି ଡିଗ୍ରୀ ହାସଲ କରିଥିଲେ ଓ ୧୯୯୩ ମସିହାରେ ଓଡ଼ିଶା ରାଜ୍ୟ ବାର କାଉନ୍ସିଲରେ ଆଇନ ଅଭ୍ୟାସ ପାଇଁ ନାମ ଲେଖାଇଥିଲେ ।

ସେ ଦିବଙ୍ଗତ ଡା. ଅଶୋକ କୁମାର ମହାପାତ୍ର, ବରିଷ୍ଠ ଆଇନଜୀବୀଙ୍କ ଚେମ୍ବରରେ ଆଇନ ପେଶା ଅଭ୍ୟାସ ଆରମ୍ଭ କରିଥିଲେ ଓ ପ୍ରାୟ ସମସ୍ତ ଆଇନ ଶାଖାର ବିଭିନ୍ନ ମାମଲା ନିର୍ବାହ କରିବାର ସୁଯୋଗ ପାଇଥିଲେ । ୧୯୯୭ ମସିହାରେ ସେ ଓଡ଼ିଶା ଉଚ୍ଚ ନ୍ୟାୟାଳୟ, ଓଡ଼ିଶା ପ୍ରଶାସନିକ ଟ୍ରାଇବ୍ୟୁନାଲ (OAT) ଓ ଅନ୍ୟାନ୍ୟ ଜିଲ୍ଲା ନ୍ୟାୟାଳୟ ଓ ଟ୍ରାଇବ୍ୟୁନାଲରେ ସ୍ୱାଧୀନ ଭାବରେ ନିଜସ୍ୱ ଆଇନ ପେଶା ଅଭ୍ୟାସ ଆରମ୍ଭ କରିଥିଲେ ।

୧୪ ଫେବୃଆରୀ ୨୦୨୨ରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ ନିଯୁକ୍ତ ହେଲେ ।
### ଆଧାର 
ଶ୍ରେଣୀ: ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ:୧୯୬୬ ଜନ୍ମ
ମୁରାହରି ଶ୍ରୀ ରମଣ

**ମୁରାହରି ଶ୍ରୀ ରମଣ** (ଜନ୍ମ:୮ ଜୁନ୍ ୧୯୭୦) ଜଣେ ଭାରତୀୟ ଆଇନଜୀବୀ ଏବଂ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ।

ମୁରାହରି ଶ୍ରୀ ରମଣ ୧୯୭୦ ଜୁନ୍ ୮ରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଥିଲେ ଏମ.ଆର.ଭି ରାଓ ଓ ମାତା ଥିଲେ ଅନସୂୟା ଦେବୀ । ୧୯୯୭ ମସିହାରେ ସେ ଆଇନଜୀବୀ ଭାବେ ଯୋଗ ଦେଇଥିଲେ । ସେ ଓଡ଼ିଶା ସରକାରଙ୍କ ବାଣିଜ୍ୟକର ବିଭାଗର ଅତିରିକ୍ତ ଷ୍ଟାଣ୍ଡିଂ କାଉନସିଲର ଭାବେ ୨୦୦୯ରେ ନିଯୁକ୍ତି ପାଇଥିଲେ । ବାଣିଜ୍ୟକର ଆଇନ ସଂପର୍କିତ ପୁସ୍ତକ ସଂକଳନ କ୍ଷେତ୍ରରେ ସେ ଏମ.ଆର.ଭି.ରାଓଙ୍କୁ ସହାୟତା କରିଥିଲେ । ସାମ୍ବିଧାନିକ ଓ କର ସଂପର୍କିତ ବହୁ ଗୁରୁତ୍ବପୂର୍ଣ୍ଣ ମାମଲାର ସେ ପରିଚାଳନା କରିଛନ୍ତି ।

୧୪.୦୨.୨୦୨୨ରେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ ସେ କାର୍ଯ୍ୟଭାର ଗ୍ରହଣ କରିଥିଲେ ।

### ଆଧାର 
ଶ୍ରେଣୀ: ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ:୧୯୭୦ ଜନ୍ମ
ସଞ୍ଜୟ କୁମାର ମିଶ୍ର (ଜନ୍ମ: ୧୯୬୭)

**ସଞ୍ଜୟ କୁମାର ମିଶ୍ର** (ଜନ୍ମ:୧୪-୧୧-୧୯୬୭)ଜଣେ ଭାରତୀୟ ଆଇନଜୀବୀ ଏବଂ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ।

ସଞ୍ଜୟ କୁମାର ମିଶ୍ର ବୁର୍ଲାରେ ଜନ୍ମଗ୍ରହଣ କରିଥିଲେ ମଧ୍ୟ ତାଙ୍କର ପୈତୃକ ଘର ଢେଙ୍କାନାଳ ଜିଲ୍ଲାର ମୁକ୍ତାଦେଇପୁର । ତାଙ୍କ ପିତା ଥିଲେ ଇଞ୍ଜିନିୟର ବିଭୁତିଭୂଷଣ ମିଶ୍ର ଓ ମାତା ଥିଲେ ବନଲତା ମିଶ୍ର । ତାଳଚେରସ୍ଥିତ ଥର୍ମାଲ ହାଇସ୍କୁଲରୁ ୧୯୮୩ରେ ମାଟ୍ରିକ ପାସ କରିବା ପରେ ସେ ୧୯୮୭ ମସିହାରେ ଅନୁଗୁଳ ମହାବିଦ୍ୟାଳୟରୁ ବାଣିଜ୍ୟରେ ସ୍ନାତକ ଡିଗ୍ରୀ ହାସଲ କଲେ । ପରେ କଟକସ୍ଥିତ ମଧୁସୁସୁଦନ ଆଇନ ମହାବିଦ୍ୟାଳୟରୁ ୧୯୯୦ ମସିହାରେ ଏଲ୍‌ଏଲ୍‌.ବି (LL.B)ଡିଗ୍ରୀ ହାସଲ କରି ଆଇନଜୀବୀ ଭବେ ବାର୍‌ରେ ଯୋଗ ଦେଇଥିଲେ । ଓଡ଼ିଶା ଉଚ୍ଚ ନ୍ୟାୟଳୟରେ ଓକିଲ ଭାବେ ବହୁ ଗୁରୁତ୍ବପୂର୍ଣ୍ଣ ମାମଲାର ସେ ପରିଚାଳନା କରିଛନ୍ତି ।

୧୦.୦୬.୨୦୨୨ରେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ ସେ କାର୍ଯ୍ୟଭାର ଗ୍ରହଣ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ:୧୯୬୭ ଜନ୍ମ
ମିପୋମେରସେନ

**ମିପୋମେରସେନ** (ଇଂରାଜୀ ଭାଷାରେ  **Mipomersen**), **କିନାମ୍ରୋ** ବ୍ରାଣ୍ଡ ଏହାର ଏକ ବେପାର ନାମ, ହେଉଛି, ଏକ ଔଷଧ ଯାହା ହୋମୋଜାଇଗସ ପାରିବାରିକ ହାଇପରକୋଲେଷ୍ଟେରୋମିଆ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ହୃଦରକ୍ତନାଳୀ ରୋଗ କିମ୍ବା ମୃତ୍ୟୁର ସାମଗ୍ରିକ ସଙ୍କଟ ଉପରେ ଏହାର ପ୍ରଭାବ ଅସ୍ପଷ୍ଟ ।

୨୦୧୩ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ମିପୋମେରସେନ ଅନୁମୋଦିତ ହୋଇଛି ।

## ଆଧାର
ଜିଫୋଡିନିଆ

**ଜିଫୋଡିନିଆ** ହେଉଛି ଏକ ଅବସ୍ଥା ଯେଉଁଥିରେ ଜିଫଏଡ ପ୍ରୋସେସ ବା ଜିଫି ସ୍ଟରନମ ଚାରି ପାଖ ସ୍ଥାନରେ ସ୍ପର୍ଶ କଲେ ଯନ୍ତ୍ରଣା ହୁଏ । ଏହି ଯନ୍ତ୍ରଣା ଛାତି, ପେଟ କିମ୍ବା ବାହୁର ଅନ୍ୟ ଅଂଶକୁ ପ୍ରେରିତ ହୋଇପାରେ । ଆଗକୁ ନଇଁଲେ କିମ୍ବା ଅତ୍ୟଧିକ ଖାଇବାଦ୍ୱାରା ଯନ୍ତ୍ରଣା ଅଧିକ ଖରାପ ହୋଇପାରେ ।

ଏହାର କାରଣ ସାଧାରଣତଃ ଜଣା ପଡ଼ିନାହିଁ ଯଦିଓ ସେହି ଅଞ୍ଚଳରେ ଆଘାତ ହେବା ପରେ ଅସୁବିଧା କଥା ରିପୋର୍ଟ କରାଯାଇଛି ।   ଏହି ଶବ୍ଦଟି ଗ୍ରୀକ୍ କାର୍ଯ୍ୟ "ଜିଫୋସ୍"ରୁ ଆସିଛି ଯାହାର ଅର୍ଥ ଖଣ୍ଡା ଏବଂ "ଓଡାଇନ୍" ଯାହାର ଅର୍ଥ ଯନ୍ତ୍ରଣା ।

## ଆଧାର
ମନ୍ମଥ କୁମାର ପ୍ରଧାନ

**ମନ୍ମଥ କୁମାର ପ୍ରଧାନ** (ଜନ୍ମ: ୭ ଜୁଲାଇ ୧୯୫୬) ଜଣେ ଭାରତୀୟ ଓଡ଼ିଆ-ଭାଷୀ ଗବେଷକ, ପ୍ରାବନ୍ଧିକ ତଥା ସମାଲୋଚକ । ସେ ସମୟ ସ୍ରୋତରେ ବାଲେଶ୍ୱର ଭଳି ଏକ ଆବଶ୍ୟକୀୟ ଗ୍ରନ୍ଥର ସମ୍ପାଦନା କରିଥିଲେ ।

## ସଂକ୍ଷିପ୍ତ ଜୀବନୀ 
ମନ୍ମଥ କୁମାର ପ୍ରଧାନ ବାଲେଶ୍ୱର ଜିଲ୍ଲାର ଗୋପାଳଗାଁରେ ଜନ୍ମଗ୍ରହଣ କରିଥିଲେ । ସେ ୧୯୮୮ରେ ଉତ୍କଳ ବିଶ୍ୱବିଦ୍ୟାଳୟରୁ ପିଏଚ୍ ଡି, ୨୦୦୦ ମସିହାରେ ଡି ଲିଟ୍ ଉପାଧି ଲାଭ କରିଥିଲେ । ଓଡ଼ିଶା ଶିକ୍ଷା ସେବାରେ ଯୋଗ ଦେଇ ଦୀର୍ଘଦିନର ଅଧ୍ୟାପନା ପରେ ଅବସର ନେଇଥିଲେ । ଏହା ବ୍ୟତୀତ ଅନେକ ଗଳ୍ପ, କବିତା ଓ ସମାଲୋଚନା ତାଙ୍କ ଲେଖନୀ ନିସୃତ । ତାଙ୍କ ସମ୍ପାଦନାରେ ସମୟ ସ୍ରୋତରେ ବାଲେଶ୍ୱର, ସାରସ୍ୱତ ପ୍ରତିଭା, ଫକୀର ମୋହନଙ୍କ ସୃଷ୍ଟି ମାନସ, ପଦ୍ମଶ୍ରୀ ଲକ୍ଷ୍ମୀନାରାୟଣ ସାହୁ, ଇତିହାସରେ ସେମାନଙ୍କର ସ୍ୱାକ୍ଷର, ଓଡ଼ିଆ ଲୋକସଂସ୍କୃତି ଓ ଜନଜୀବନ ଉପରେ ଏହାର ପ୍ରଭାବ, ବସନ୍ତ ଶତପଥୀଙ୍କ ରମ୍ୟ ରଚନା ଆଦି ପ୍ରକାଶିତ ।  

## ରଚନାବଳୀ 
* *ସାହିତ୍ୟର ଧ୍ୟାନ ଧାରଣା
* *ସମାଲୋଚନାର ଗତି : ପ୍ରକୃତି
* *ସାହିତ୍ୟର ପ୍ରତିଧ୍ୱନି
* *ସାହିତ୍ୟ ଚର୍ଚ୍ଚା
* *ପଲ୍ଲୀକବି କୃଷ୍ଣପ୍ରସାଦ
* *ବୀଣାପାଣି ମହାନ୍ତିଙ୍କ ସୃଷ୍ଟି ମାନସ
* *ସ୍ମୃତି (ରମ୍ୟରଚନା)
* *ଓଡ଼ିଆ ସାହିତ୍ୟ ସମୀକ୍ଷଣ*
* *ସଂସ୍କୃତି ଓ ସାହିତ୍ୟ''

## ସମ୍ମାନ ଓ ପୁରସ୍କାର 
## ଆଧାର
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ସମାଲୋଚକ
ଆଦିତ୍ୟ କୁମାର ମହାପାତ୍ର

**ଆଦିତ୍ୟ କୁମାର ମହାପାତ୍ର** ( ଜନ୍ମ:୨୬ ଫେବୃଆରୀ, ୧୯୬୯) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚନ୍ୟାଳୟର ବିଚାରପତି ।

### ଶିକ୍ଷା ଓ ପେଶାଜୀବନ 
ଆଦିତ୍ୟ କୁମାର ମହାପାତ୍ର ୨୬ ଫେବୃଆରୀ, ୧୯୬୯ରେ କଟକରେ ଜନ୍ମଗ୍ରହଣ କରିଥିଲେ । ପିତା ଅଭିରାମ ମହାପାତ୍ର ଏବଂ ମାତା ଥିଲେ ଶ୍ରୀମତୀ ସବିତା ଦେବୀ । ସେ ରେଭେନ୍‌ସା କଲେଜିଏଟ ବିଦ୍ୟାଳୟ, କଟକରୁ ଶିକ୍ଷା ଲାଭ କରିଥିଲେ । ଉତ୍କଳ ବିଶ୍ୱବିଦ୍ୟାଳୟର ଅନ୍ତର୍ଗତ ରେଭେନ୍‌ସା କଲେଜ, କଟକରୁ ବାଣିଜ୍ୟ ବିଭାଗରେ ସ୍ନାତକ ଡିଗ୍ରୀ ଲାଭ କରିଥିଲେ । ମଧୁସୂଦନ ଆଇନ ମହାବିଦ୍ୟାଳୟରୁ ଆଇନ ଡିଗ୍ରୀ ପ୍ରାପ୍ତ କରି ୧୯୯୫ରେ ଆଇନଜୀବୀ ଭାବେ ନାମାଂକନ କରାଇଥିଲେ ।

ଆଦିତ୍ୟ କୁମାର ମହାପାତ୍ର ବିଚାରପତି ପି.କେ. ମିଶ୍ରଙ୍କ ଚେମ୍ବରରେ ଯୋଗଦେଇ ଓକିଲାତି କାର୍ଯ୍ୟ ଆରମ୍ଭ କରିଥିଲେ । 2000 ମସିହାରୁ ସ୍ୱତନ୍ତ୍ର ଭାବେ ଆଇନ ବ୍ୟବସାୟ କରି ବିଶେଷ ଭାବେ ଓଡ଼ିଶା ଉଚ୍ଚନ୍ୟାୟାଳୟରେ ସମ୍ବିଧାନିକ ଆଇନ, ଦେୱାନୀ ଆଇନ, ରିଭେନ୍ୟୁ ଆଇନ, ଫୌଜଦାରୀ ଆଇନ, ଶିକ୍ଷା ଆଇନ, କର୍ପୋରେଟ୍ ଆଇନ, ଆର୍ବିଟ୍ରେସନ୍ ଆଇନ ଓ ନିର୍ବାଚନ ଆଇନ ସମ୍ବନ୍ଧୀୟ ମାମଲା ଚଲାଇଥିଲେ ।

ବିଚାରପତି ମହାପାତ୍ର ଭାରତ ନିର୍ବାଚନ କମିଶନ ଓ ନାଲ୍କୋ (NALCO) ପାଇଁ ଓଡ଼ିଶା ଉଚ୍ଚନ୍ୟାୟାଳୟର ଷ୍ଟାଣ୍ଡିଂ ଅଧିବକ୍ତା ରହିଥିଲେ  । ସେ ଓଡ଼ିଶା ମାନବ ଅଧିକାର କମିଶନ (OHRC), ଓଡ଼ିଶା ଖଣିଜ ବିକାଶ ନିଗମ (OMDC), ଓ ବିଜୁ ପଟ୍ଟନାୟକ ପ୍ରଯୁକ୍ତି ବିଶ୍ୱବିଦ୍ୟାଳୟର ରିଟେନର କାଉନସେଲ ଭାବେ କାର୍ଯ୍ୟ କରିଥିଲେ ।  

ଭାରତୀୟ ସୁପ୍ରିମକୋର୍ଟ କଲିଜିୟମ ତାଙ୍କୁ ବିଚାରପତି ଭାବେ ପଦୋନ୍ନତି ଦେବାକୁ 29 ସେପ୍ଟେମ୍ବର 2021ରେ ସୁପାରିଶ କଲା ଓ ତଦନୁସାରେ 5 ନଭେମ୍ବର 2021ରେ ସେ ଓଡ଼ିଶା ଉଚ୍ଚନ୍ୟାୟାଳୟର ବିଚାରପତି ଭାବେ ଶପଥ ନେଲେ ।
### ବ୍ୟକ୍ତିଗତ ଜୀବନ 
ସେ ଶ୍ରୀମତୀ ଦେବ୍ୟାନୀ ମହାପାତ୍ରଙ୍କୁ ବିବାହ କରିଛନ୍ତି ଓ ତାଙ୍କର ଦୁଇ ପୁତ୍ରୀ ଶ୍ରୀରୂପା ଓ ଇଶାନୀ ରହିଛନ୍ତି ।ବିଚାରପତି ମହାପାତ୍ରଙ୍କ ଅଜା ଶ୍ରୀଧର ମହାପାତ୍ର ଶର୍ମା ଥିଲେ “ଗ୍ରନ୍ଥ ମନ୍ଦିର”ର ସ୍ଥାପକ।

### ଆଧାର 
ଶ୍ରେଣୀ: ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ:୧୯୬୯ ଜନ୍ମ
ବାଳକୃଷ୍ଣ ପାତ୍ର

**ବାଳକୃଷ୍ଣ ପାତ୍ର** (ଜନ୍ମ: ୧୫ ଜୁନ ୧୯୧୨) ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି  ତଥା ଓଡ଼ିଶାର ପ୍ରଥମ ଲୋକପାଳ । ସେ ମଧ୍ୟ ୧୭ ନଭେମ୍ବର ୧୯୮୩ରୁ ୮ ମେ ୧୯୮୬ ପର୍ଯ୍ୟନ୍ତ ଓଡ଼ିଶାର ପ୍ରଥମ ଲୋକପାଳ ଭାବେ କାର୍ଯ୍ୟ ନିର୍ବାହ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୧୯୧୨ ଜନ୍ମ
ଖମ୍ବା ଭାଷା

**ଖମ୍ବା ଭାଷା** ଏକ ଭାରତୀୟ ଭାଷା ଅଟେ । ଏହା ଭାରତର ଅରୁଣାଚଳ ପ୍ରଦେଶର ଉପର ସିଆଙ୍ଗ ଜିଲ୍ଲାରେ ଖମ୍ବା ଲୋକମାନେ କହୁଥିବା ଏକ ବିପନ୍ନ ତଥା ଗୁରୁତର ଭାବରେ ଅବୈଧ ଚୀନ-ତିବ୍ଦତୀୟ ଭାଷା ଅଟେ ।

ଏହାକୁ ସାଧାରଣତଃ ତିବ୍ଦତୀୟ ଭାବରେ ଶ୍ରେଣୀଭୁକ୍ତ କରାଯାଏ କିନ୍ତୁ ନିର୍ଭରଯୋଗ୍ୟ ଭାଷା ତଥ୍ୟ ଅଭାବରୁ ଶାଖା ସହିତ ଏହାର ସଠିକ ସ୍ଥିତି ଅସ୍ପଷ୍ଟ ଅଟେ । ଗ୍ଲୋଟୋଲଗ୍ ଏହାକୁ "ଅଣବର୍ଗୀକୃତ ଦକ୍ଷିଣ ତିବ୍ଦତୀୟ" ଭାବରେ ବ୍ୟାଖ୍ୟା କରିଛନ୍ତି । ଭାନ୍ ଡ୍ରିମ୍ ଏହାକୁ ଖମ୍ସ ତିବ୍ଦତୀୟ ସହିତ ଶ୍ରେଣୀଭୁକ୍ତ କରିଛନ୍ତି । ସେଣ୍ଟ୍ରାଲ୍ ଇନଷ୍ଟିଚ୍ୟୁଟ୍ ଅଫ୍ ଇଣ୍ଡିଆନ୍ ଲାଙ୍ଗୁଏଜ୍ ଅନୁଯାୟୀ, ବିପନ୍ନ ଭାଷାର ସୁରକ୍ଷା ଓ ସଂରକ୍ଷଣ ଯୋଜନା ଅଧୀନରେ ଖମ୍ବାର ବ୍ୟାକରଣ ବିବରଣୀ ଏବଂ ଏକ ଦ୍ୱିଭାଷିକ ଅଭିଧାନ ପ୍ରସ୍ତୁତ କରାଯାଉଛି ।

## ଭାଷା ସ୍ଥିତି 
ସେମାନଙ୍କର ଅଳ୍ପ ଜନସଂଖ୍ୟା ସତ୍ତ୍ୱେ, ଖମ୍ବା ଭାଷାଭାଷୀମାନେ ଭାରତ ସରକାରଙ୍କଦ୍ୱାରା ସ୍ୱୀକୃତିପ୍ରାପ୍ତ ଏକ ସ୍ୱତନ୍ତ୍ର ଅନୁସୂଚିତ ଜନଜାତି ଗଠନ କରନ୍ତି । ଅଧିକାଂଶ ଖମ୍ବା ଭାଷୀ ମୁତିଲିଙ୍ଗୁଆଲ ବୋଲି ଜଣାଯାଏ, ସେମାନଙ୍କ ମଧ୍ୟରୁ ଅଧିକାଂଶ ହିନ୍ଦୀ, ମିନୟୋଙ୍ଗ, ଅହମିୟା, ମେମ୍ବା ଓ ମୌଳିକ ଇଂରାଜୀ କୁହନ୍ତି ।

## ଆଧାର 
ଶ୍ରେଣୀ:ଅରୁଣାଚଳ ପ୍ରଦେଶର ଭାଷା
ଶ୍ରେଣୀ:ଭାରତର ଭାଷା
ପ୍ରେମାନନ୍ଦ ମହାପାତ୍ର

**ପ୍ରେମାନନ୍ଦ ମହାପାତ୍ର** (ଜନ୍ମ: ୧୯୬୧) ଜଣେ ଭାରତୀୟ ଓଡ଼ିଆ-ଭାଷୀ ସମାଲୋଚକ, ପ୍ରାବନ୍ଧିକ, ଗବେଷକ ତଥା ସଂକଳକ । ସେ ୨୦୦୯ ମସିହାରେ *ମନସ୍ୱୀ ସାଧକ: ପଣ୍ଡିତ ବିନାୟକ ମିଶ୍ର* ପାଇଁ ପ୍ରବନ୍ଧ ଓ ସମାଲୋଚନା ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
## ସଂକ୍ଷିପ୍ତ ଜୀବନୀ 
ପ୍ରେମାନନ୍ଦ ମହାପାତ୍ର ନୟାଗଡ଼ ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ *ଓଡ଼ିଆ ସାହିତ୍ୟକୁ ନୟାଗଡ଼ ଜିଲ୍ଲାର ଅବଦାନ* ଶୀର୍ଷକ ନିବନ୍ଧ ଉପସ୍ଥାପନ କରି ଉତ୍କଳ ବିଶ୍ୱବିଦ୍ୟାଳୟରୁ ପିଏଚ୍ ଡି ଡିଗ୍ରୀ ଲାଭ କରିଥିଲେ । ଓଡ଼ିଶା ସରକାରଙ୍କ ଉଚ୍ଚ ଶିକ୍ଷା ବିଭାଗ ଅଧିନରେ ବିକ୍ରମଦେବ କଲେଜ-ଜୟପୁର, ସରକାରୀ ମହାବିଦ୍ୟାଳୟ - ଭବାନୀପାଟଣା, ସରକାରୀ ମହିଳା ମହାବିଦ୍ୟାଳୟ - ଫୁଲବାଣୀ, ବିଜେବି ସ୍ୱୟଂଶାସିତ ମହାବିଦ୍ୟାଳୟ - ଭୁବନେଶ୍ୱର, ରେଭେନସା ବିଶ୍ୱବିଦ୍ୟାଳୟ - କଟକର ଓଡ଼ିଆ ବିଭାଗରେ ପ୍ରାଧ୍ୟାପକ ଓ ବିଭାଗୀୟ ମୁଖ୍ୟ ଭାବେ କାର୍ଯ୍ୟ କରିଥିଲେ । ଏହା ବ୍ୟତୀତ ସେ ଅନୁଗୋଳ ସରକାରୀ ସ୍ୱୟଂଶାସିତ ମହାବିଦ୍ୟାଳୟ ସ୍ନାତକୋତ୍ତର ଓଡ଼ିଆ ବିଭାଗରେ ଆସୋସିଏଟ ପ୍ରଫେସର ଓ ବିଭାଗୀୟ ମୁଖ୍ୟ ଭାବେ ମଧ୍ୟ କାର୍ଯ୍ୟରତ ଥିଲେ । ଓଡ଼ିଆ ସମାଲୋଚନା ସାହିତ୍ୟକୁ ତାଙ୍କ ଦାନ ଅତୁଳନୀୟ । ତାଙ୍କ ଅଧିନରେ ଅନେକ ଛାତ୍ରଛାତ୍ରୀ ଉପାଧ୍ୟୁତ୍ତର ଗବେଷଣା ମଧ୍ୟ କରିଛନ୍ତି ।ସେ କବିସମ୍ରାଟ ଉପେନ୍ଦ୍ର ଭଞ୍ଜଙ୍କ ନୀଳାଦ୍ରୀଶ ଚଉତିଶା, କବି ଯଦୁମଣିଙ୍କ ପ୍ରବନ୍ଧ ପୂର୍ଣ୍ଣଚନ୍ଦ୍ର, ବ୍ୟାସକବି ଫକୀର ମୋହନଙ୍କ ଛ'ମାଣ ଆଠଗୁଣ୍ଠ, ମାମୁ, ଲଛମା, ପ୍ରାୟଶ୍ଚିତ ଆଦିର ସମ୍ପାଦନା କରିଛନ୍ତି ।

## ରଚନାବଳୀ 
* *ମନସ୍ୱୀ ସାଧକ: ପଣ୍ଡିତ ବିନାୟକ ମିଶ୍ର
* *ଓଡ଼ିଆ ସାହିତ୍ୟର ଇତିହାସ
* *ଉପେନ୍ଦ୍ର ଭଞ୍ଜ ଓ ସାରସ୍ୱତ ପୀଠ : ମାଳିସାହି
* *କାଳଜୟୀ ପ୍ରତିଭା କବିସମ୍ରାଟ ଉପେନ୍ଦ୍ର ଭଞ୍ଜ
* *ନୟାଗଡ଼ ଜିଲ୍ଲାର କଥିତ ଭାଷା : ଏକ ସର୍ବେକ୍ଷଣ
* *କହେ ଟାଡ଼ିସରୁ ବାଇ
* *ଓଡ଼ିଶାର କଥିତ ଭାଷା ପରିକ୍ରମା
* *ଭଞ୍ଜୀୟ ଅଳଙ୍କାର ମାନସ
* *ଓଡ଼ିଆ ସାରସ୍ୱତ ସ୍ତବକ
* *ନୟାଗଡ଼ ବଘେଲ ରାଜବଂଶର ସାରସ୍ୱତ ସୌରଭ
* *ଓଡ଼ିଆ କାବ୍ୟ କବିତା ପ୍ରାଚୀନରୁ ସାମ୍ପ୍ରତିକ
* *ଓଡ଼ିଶାର ଭାଷା ବିଭବ ୧ମ
* *କୋଟିକୈବଲ୍ୟନାଥ ମହାପ୍ରଭୁ ଶ୍ରୀଜଗନ୍ନାଥ
* *ସୃଜନ ମାଟିର ସାରସ୍ୱତ ସ୍ଥପତି
* *ବିଦ୍ୟାନଗରୀର ମହାନ ସାଧକ : ସାମନ୍ତ ଚନ୍ଦ୍ରଶେଖର
* *ଶ୍ରୀଗୀତଗୋବିନ୍ଦ ଓ ମହାକବି ଶ୍ରୀଜୟଦେବ (ସମ୍ପାଦନା ଓ ଆଲୋଚନା)
* *ଅନନ୍ୟ ମହାକାବ୍ୟ ଶ୍ରୀଗୀତଗୋବିନ୍ଦ (ସମ୍ପାଦନା ଓ ଆଲୋଚନା)
* *ଶତାବ୍ଦୀର ବିସ୍ମୟ ବାରିଷ୍ଟର ମଧୁସୂଦନ ଦାସ
* *ଓଡ଼ିଶାର ଗର୍ବ ଓ ଗୌରବ : ମହୀୟାନ ମଧୁବାବୁ
* *ଭାଷା ଓ ଭାଷାବିଜ୍ଞାନ
* ଓଡିଆ ସାହିତ୍ୟରେ ରାଧାନାଥ ଓ ସତ୍ୟବାଦୀ ଯୁଗ
* *ବାସୁଦେବ ସାହୁ* ୨୦୨୫
* ଭକ୍ତକବି ବଳରାମ ଦାସଙ୍କ ଭାବସମୁଦ୍ର (ସଂପାଦନା ଓ ଆଲୋଚନା)
## ସମ୍ମାନ ଓ ପୁରସ୍କାର 
* ୨୦୦୯: ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ପ୍ରବନ୍ଧ ଓ ସମାଲୋଚନା)
## ଆଧାର
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସମାଲୋଚକ
ବନଗୁଜ୍ଜରୀ

**ବନଗୁଜ୍ଜରୀ** ଏକ ଗୁଜରୀ ଉପଭାଷା ଏବଂ ଭାରତର ବନଗୁଜ୍ଜରମାନଙ୍କ ମୂଳ ଭାଷା । ବନଗୁଜ୍ଜରମାନେ ମୁଖ୍ଯତଃ ଉତ୍ତରାଖଣ୍ଡର ଶିବାଲିକ ପାହାଡ଼ ଓ ଭାବର ଅଞ୍ଚଳରେ ଏବଂ ଭାରତର ଉତ୍ତର ପ୍ରଦେଶ ଓ ଉତ୍ତରାଖଣ୍ଡ ତଥା ନେପାଳର ତରାଇ ଅଞ୍ଚଳରେ ବାସକରନ୍ତି। ବନଗୁଜ୍ଜରୀ ଡୋଗ୍ରୀ ଏବଂ ପଞ୍ଜାବୀ ସହ ସମ୍ଭନ୍ଧିତ | ପ୍ରକୃତି ସଂରକ୍ଷକ ତୌକୀର ଆଲାମ ବନଗୁଜ୍ଜରୀରେ ବନଗୁଜ୍ଜର ସମ୍ପ୍ରଦାୟର ପାରମ୍ପାରିକ ଜ୍ଞାନ ଏବଂ ସାହିତ୍ୟ ଅନ୍ତର୍ଭୁକ୍ତ କରି ତିନୋଟି ପୁସ୍ତକ ପ୍ରକାଶ କରିଛନ୍ତି।

## ଆଧାର 
## ପଠନତାଲିକା 
* 
* 
* 
* 

ଶ୍ରେଣୀ:ଉତ୍ତରାଖଣ୍ଡର ଭାଷା
ଶ୍ରେଣୀ:ବିଭାଷା ଓ ଭାଷା ଶୈଳୀ
କୁମୁଦ ରଞ୍ଜନ ପାଣିଗ୍ରାହୀ

**କୁମୁଦ ରଞ୍ଜନ ପାଣିଗ୍ରାହୀ** (ଜନ୍ମ: ୧୧ ଅପ୍ରେଲ ୧୯୫୧) ଜଣେ ଓଡ଼ିଆ ପ୍ରାବନ୍ଧିକ, ଲେଖକ ଓ ସମାଲୋଚକ । ସେ ୨୦୧୬ ମସିହାରେ ନିଜ ସାମଗ୍ରିକ କୃତି ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ତରଫରୁ ବରିଷ୍ଠ ସାହିତ୍ୟିକ ସମ୍ବର୍ଦ୍ଧନା ପାଇଥିଲେ ।

## ସଂକ୍ଷିପ୍ତ ଜୀବନୀ 
କୁମୁଦ ରଞ୍ଜନ ବଲାଙ୍ଗୀର ଜିଲ୍ଲାର ପାଟଣା ଗଡ଼ରେ ଜନ୍ମଗ୍ରହଣ କରିଥିଲେ । ସେ ସମ୍ବଲପୁର ବିଶ୍ୱବିଦ୍ୟାଳୟରୁ ଓଡ଼ିଆରେ ସ୍ନାରକୋତ୍ତର, ପିଏଚ୍ ଡି ଓ ଡି ଲିଟ୍ ଡିଗ୍ରୀ ଲାଭ କରିଥିଲେ । ଅଧ୍ୟାପନା ବୃତ୍ତିକୁ ଆପଣେଇ ନେଇଥିବା କୁମୁଦ ରଞ୍ଜନ ଜଣେ ପ୍ରାବନ୍ଧିକ ଓ ସମାଲୋଚକ ଭାବେ ଜଣାଶୁଣା । ସେ ୨୦/୦୯/୧୯୭୩ ମସିହାରେ ଓଡ଼ିଆ ସାହିତ୍ୟର ଅଧ୍ୟାପକ ଭାବରେ ଯୋଗ ଦେଇ ୩୦/୦୪/୨୦୧୧ ମସିହାରେ ପ୍ରୋଫେସର ଭାବରେ ସମ୍ବଲପୁର ବିଶ୍ୱବିଦ୍ୟାଳୟରୁ ଅବସର ଗ୍ରହଣ କରି ସାରିଛନ୍ତି । ଦୀର୍ଘ ବର୍ଷ ଧରି ସେ ଅଧ୍ୟାପନା ଓ ଓଡ଼ିଆ ଭାଷାରେ ଅନେକ ପ୍ରବନ୍ଧ ଓ ପୁସ୍ତକ ରଚନା କରି ଓଡ଼ିଶାରେ ଜଣେ ଜଣାଶୁଣା ଗବେଷକ ଭାବରେ ପରିଚୟ ଲାଭ କରିଛନ୍ତି । ତାଙ୍କ ଅଧିନରେ ୨୫ ଜଣ ଗବେଷକ ପିଏଚ୍ ଡି ଓ ଜଣେ ଡି ଲିଟ୍ ଉପାଧି ପାଇସାରିଛନ୍ତି । କୁମୁଦ ରଞ୍ଜନ ଲୋକଧାରା ବା ଫୋକଲୋର, ବିଶେଷ କରି ପଶ୍ଚିମ ଓଡ଼ିଶାର ଲୋକ ପରମ୍ପରା, ଲୋକ ସଂସ୍କୃତି, ଲୋକ ସାହିତ୍ୟ ଉପରେ ଗବେଷଣାରତ ଥିଲେ ।

## ରଚନାବଳୀ 
### ପ୍ରବନ୍ଧ/ଆଲୋଚନା 
* *ପ୍ରାଚୀନ ଓଡ଼ିଆ ଗଦ୍ୟ ସାହିତ୍ୟର ସ୍ୱରୂପ*
* *ଆଲୋଚନା ଓ ଆଲୋଚନା*
* *ପାଠକୀୟ ମନ୍ତବ୍ୟ*
* *ଆଲୋଚନା ସମାଲୋଚନା
* *ପଶ୍ଚିମ ଓଡ଼ିଶାର ଲୋକକଥା
* *ପଶ୍ଚିମ ଓଡ଼ିଶାର ଲୋକଗୀତ
* ସାମ୍ପ୍ରତିକ ଓଡ଼ିଆ କାବ୍ୟରେ ମିଥର ପୁନର୍ଗଠନ
* *ଲୋକଧାରା ଲୋକସଂସ୍କୃତି ଓ ଲୋକସାହିତ୍ୟ*
* କୋଶଲାଞ୍ଚଲର *ଲୋକକଥା (୩ଭାଗ)*
### ଗଳ୍ପ 
* *ତଥାପି ସାରଥି*
* *ଅପେକ୍ଷା''

## ପୁରସ୍କାର ଓ ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧନା, ୨୦୧୬
* ବିଷୁବ ମିଳନ ପୁରସ୍କାର, ୧୯୮୧
* ସହକାର ପୁରସ୍କାର, ୧୯୯୦
## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଡାପ୍ରୋଡୁଷ୍ଟାଟ

**ଡାପ୍ରୋଡୁଷ୍ଟାଟ** (ଇଂରାଜୀ ଭାଷାରେ **Daprodustat**), ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ **ଡୁଭ୍ରକ,** ହେଉଛି ଏକ ଔଷଧ ଯାହା  କ୍ରନିକ୍ ବୃକ୍‌କ ରୋଗ ଯୋଗୁ ହେଉଥିବା ସ୍ୱଳ୍ପ ଲୋହିତ ରକ୍ତ କଣିକାର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ରକ୍ତଦାନର ଆବଶ୍ୟକତାକୁ ହ୍ରାସ କରିବା ପାଇଁ ବ୍ୟବହୃତ ହୁଏ ।

୨୦୨୦ ମସିହାରେ ଜାପାନ ପୂର୍ବରୁ ଇଞ୍ଜେକସନ ଆକାରରେ ଦିଆଯାଉଥିବା ଏରିଥ୍ରୋପଏସିସ-ସ୍ଟିମୁଲେଟିଙ୍ଗ ଔଷଧ ବ୍ୟବ‌ହୃତ ହେଉଥିଲା ।

## ଆଧାର
ଜଙ୍ଗସଙ୍ଗ ଭାଷା

**ଜଙ୍ଗସଙ୍ଗ ଭାଷା** ଏକ ଭାରତୀୟ ଭାଷା ଅଟେ । ଏହା ମୁଖ୍ୟତଃ ଜଙ୍ଗିଆମ, ଜଂଗ୍ରାମି, ଥେବର ତଥା ଝାଙ୍ଗ-ଝୁଙ୍ଗ ଭାବରେ ଜଣାଶୁଣା । ଏହା ଭାରତର ହିମାଚଳ ପ୍ରଦେଶର କିନ୍ନୌର ଜିଲ୍ଲାରେ କଥିତ ଏକ ଅଣଲିଖିତ ଚୀନ-ତିବ୍ଦତୀୟ ଭାଷା ଅଟେ । ଜଙ୍ଗୀ, ଲିପ୍ପା ଓ ଅସରଙ୍ଗ ଗ୍ରାମରେ ଅଧିକାଂଶ ଜଙ୍ଗସଙ୍ଗ ଭାଷୀ ବସବାସ କରନ୍ତି । ସେମାନେ ଉଚ୍ଚ ଜାତିର ହୋଇଥିବା ବେଳେ ସେହି ଗ୍ରାମର ନିମ୍ନ ଜାତିର ଲୋକମାନେ କିନ୍ନୌରୀ ଶାଖାର ଏକ ସମ୍ବନ୍ଧୀୟ କିନ୍ତୁ ଭିନ୍ନ ଭାଷା ଶୁମ୍ଚୋରେ କଥାବାର୍ତ୍ତା କରନ୍ତି ।

ଜଙ୍ଗସଙ୍ଗ ଏହାର ବୃହତ ପଡ଼ୋଶୀ କିନ୍ନୌରୀ ସହିତ ଘନିଷ୍ଠ ଭାବରେ ସମ୍ପୃକ୍ତ ଏବଂ ବେଳେବେଳେ ଏହାର ଏକ ଉପଭାଷା ଭାବରେ ବିବେଚନା କରାଯାଏ । ହିମାଚଳ ପ୍ରଦେଶର ଅଧିକାଂଶ ଭାଷା ପ୍ରଜାତି ପରି ଜଙ୍ଗସଙ୍ଗ ମଧ୍ୟ ବେଳେବେଳେ ପାରମ୍ପରିକ ଟାକ୍ରି ଲିପିରେ ଲେଖାଯାଉଥିଲା, କିନ୍ତୁ ବିଂଶ ଶତାବ୍ଦୀରେ ଏହା ବହୁଳ ଭାବରେ ବ୍ୟବହୃତ ହୋଇନାହିଁ । ଆଜିକାଲି ଏହା ମୁଖ୍ୟତଃ କଥିତ ଭାଷା ଅଟେ । ଅଧିକାଂଶ ଜଙ୍ଗସଙ୍ଗ ଭାଷୀ ବହୁଭାଷୀ ଅଟନ୍ତି ଏବଂ ସାଧାରଣତଃ ଲେଖିବା ଏବଂ ଅନ୍ୟାନ୍ୟ ଆନୁଷ୍ଠାନିକ ପରିପ୍ରେକ୍ଷୀରେ ହିନ୍ଦୀ ଓ ଇଂରାଜୀ ବ୍ୟବହାର କରନ୍ତି ।

## ଆଧାର 
ଶ୍ରେଣୀ:ହିମାଚଳ ପ୍ରଦେଶର ଭାଷା
ଶ୍ରେଣୀ:ଭାରତର ଭାଷା
ଶ୍ରୀନିବାସ ମିଶ୍ର

**ଶ୍ରୀନିବାସ ମିଶ୍ର** (ଜନ୍ମ:୩୦ ଅକ୍ଟୋବର ୧୯୨୭) ଜଣେ ଓଡ଼ିଆ ପ୍ରାବନ୍ଧିକ, ଲେଖକ ଓ ସମାଲୋଚକ । ସେ  *ଆଧୁନିକ ଓଡ଼ିଆ ଗଦ୍ୟ ସାହିତ୍ୟ, ୧୮୧୧-୧୯୨୦* ଗ୍ରନ୍ଥ ପାଇଁ ବିଶେଷ ଜଣାଶୁଣା ।

## ସଂକ୍ଷିପ୍ତ ଜୀବନୀ 
ଶ୍ରୀନିବାସ କେନ୍ଦ୍ରାପଡ଼ା ଜିଲ୍ଲାର ଗୋବିନ୍ଦପୁର ଗ୍ରାମରେ ଜନ୍ମଗ୍ରହଣ କରିଥିଲେ । ଆଧୁନିକ ଓଡ଼ିଆ ଗଦ୍ୟ ସାହିତ୍ୟ ଶୀର୍ଷକ ନିବନ୍ଧ ରଚନା କରି ଉତ୍କଳ ବିଶଡ଼ବିଦ୍ୟାଳୟରୁ ପିଏଚ୍ ଡି ଉପାଧି ପାଇ ସେ ଓଡ଼ିଶା ଶିକ୍ଷା ସେବାରେ ଯୋଗ ଦେଲେ । ବିଶ୍ବଭାରତୀ ଶାନ୍ତିନିକେତନ ଓ ବ୍ରହ୍ମପୁର ବିଶ୍ବବିଦ୍ୟାଳୟରେ ଅଧ୍ୟାପନା ସହ ପୂର୍ବାଞ୍ଚଳ ଭାଷାକେନ୍ଦ୍ରର ଅଧ୍ୟକ୍ଷ ତଥା ଭୁବନେଶ୍ବରସ୍ଥ ପ୍ରୌଢଶିକ୍ଷା ରିସୋର୍ସ ସେଣ୍ଟରରେ ପ୍ରୋଗ୍ରାମ୍ କୋର୍ଡିନେଟର ଭାବେ ମଧ୍ୟ କାର୍ଯ୍ୟ କରିଥିଲେ । ତୁଳନାତ୍ମକ ଆଲୋଚନା କ୍ଷେତ୍ରରେ ସେ ଆଧୁନିକ ଓଡ଼ିଆ ସାହିତ୍ୟର ଜଣେ ସୁପରିଚିତ ପ୍ରତିଭା । ସହଜ ଓ ସ୍ବତଃସ୍ଫୁର୍ତ୍ତ ଭାଷାଶୈଳୀ ହିଁ ତାଙ୍କ ଆଲୋଚନାର ବିଶିଷ୍ଟ ବିଭବ । "ଆଧୁନିକ ଓଡ଼ିଆ ଗଦ୍ୟସାହିତ୍ୟ" ଶୀର୍ଷକ ମହାନିବନ୍ଧ ଯେଉଁଥିରେ ଲେଖକ ଓଡ଼ିଆ ଗଦ୍ୟ ସାହିତ୍ୟର ଉନ୍ମେଷ କାଳରୁ(୧୮୧୧) ୧୯୨୦ ପର୍ଯ୍ୟନ୍ତ ବିକାଶଧାରାକୁ ଅତି ରୋଚକ ଢଙ୍ଗରେ ଉପସ୍ଥାପିତ କରିଛନ୍ତି । ତାଙ୍କର ଆଉ ଏକ ପ୍ରମୁଖ କୃତି ହେଲା "ସେନାପତିଙ୍କ ଆତ୍ମଚରିତ" ଯାହାକୁ ଲେଖକ ଅନେକ ନୂତନ ଦୃଷ୍ଟିକୋଣରୁ ଆଲୋଚନା କରିଥିଲେ । ପୁନଶ୍ଚ ସେ ଏହାକୁ ଉତ୍କଳ ସାହିତ୍ୟ ପତ୍ରିକାରୁ ଅବିକଳ ଉଧାର କରି ଫକୀର ମୋହନ ଗ୍ରନ୍ଥାବଳୀରେ ସ୍ଥାନୀତ କରିଛନ୍ତି ଯାହା ପରବର୍ତ୍ତୀ କାଳରେ ବହୁ ଗବେଷକଙ୍କ ନିମନ୍ତେ ସହାୟକ ହୋଇପାରିଥିଲା । ଏହାଛଡା ପତ୍ରପତ୍ରିକାରେ ବିକ୍ଷିପ୍ତ ଭାବେ ତାଙ୍କ ଲେଖନୀ ନିଃସୃତ ଅନେକ ପ୍ରବନ୍ଧ ଓ ଆଲୋଚନା ରହିଛି, ଯାହା ଏଯାବତ୍ ଅସଂକଳିତ । ।  

### ରଚନାବଳୀ 
* *ସାହିତ୍ୟ କଥା
* *ଆଧୁନିକ ଓଡ଼ିଆ ଗଦ୍ୟ ସାହିତ୍ୟ
* *ସେନାପତିଙ୍କ ଆତ୍ମଚରିତ
* *ବିଶ୍ବମାନବର ପଥେ ‐ ଅନୁବାଦ
* *ବଙ୍ଗଳା ସାହିତ୍ୟର ଇତିହାସ ‐ ଅନୁବାଦ
* *ମହିଳା ବିକାଶ ପ୍ରକ୍ରିୟା‐ ଅନୁବାଦ
* *ସାରସ୍ୱତ ଅନ୍ୱେଷା
* *ବାବା ସାହେବ ଆମ୍ବେଦକର
* *ହିନ୍ଦୁ ଜୀବନ ଦୃଷ୍ଟି
* *ଧର୍ମ ଓ ସଂସ୍କୃତି
## ଆଧାର 
ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ବସନ୍ତ କୁମାର ପଣ୍ଡା (ସାହିତ୍ୟିକ)

**ବସନ୍ତ କୁମାର ପଣ୍ଡା** (ଜନ୍ମ: ୧ ଅପ୍ରେଲ ୧୯୫୫) ଜଣେ ଓଡ଼ିଆ ପ୍ରାବନ୍ଧିକ, ଅନୁବାଦକ ଓ ସମାଲୋଚକ । ସେ ଓଡ଼ିଆ କବିତା ସମ୍ପର୍କରେ ଅନେକ ଆଲୋଚନାତ୍ମକ ପ୍ରବନ୍ଧର ସ୍ରଷ୍ଟା । 

## ସଂକ୍ଷିପ୍ତ ଜୀବନୀ 
ବସନ୍ତ ଗଞ୍ଜାମ ଜିଲ୍ଲାର ପାଲୁରଠାରେ ୧୯୫୫ ମସିହାରେ ଜନ୍ମଗ୍ରହଣ କରିଥିଲେ । "ଓଡ଼ିଆ କବିତାରେ ପ୍ରକୃତି" ଶୀର୍ଷକ ନିବନ୍ଧ ଉପସ୍ଥାପନ କରି ସେ ୧୯୯୫ରେ ବିଶ୍ୱଭାରତୀ, ଶାନ୍ତିନିକେତନରୁ ଡକ୍ଟରେଟ ପାଇଥିଲେ । ଉଚ୍ଚଶିକ୍ଷା ପରେ ସେ ଅଧ୍ୟାପନା ଆରମ୍ଭ କରିଥିଲେ । ସେ ମୁଖ୍ୟତଃ ସମାଲୋଚନା ଓ ଅନ୍ୟନ୍ୟ ପ୍ରବନ୍ଧ ରଚନା କରିଛନ୍ତି ।  

## ରଚନାବଳୀ 
* *ମହାଭାରତ କଥା* (ଅନୁବାଦ)
* *ତୁଳନାତ୍ମକ ସାହିତ୍ୟ ଦେଶ ଓ ବିଶ୍ୱ*
* *ନିସର୍ଗ ନୀରାଜନା*
* *କାବ୍ୟ ଜିଜ୍ଞାସା*
* *ରବୀନ୍ଦ୍ରନାଥ ଠାକୁର*

## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ମାରିଙ୍ଗ ନାଗା ଭାଷା

.]]

**ମାରିଙ୍ଗ ନାଗା ଭାଷା** ଏକ ଭାରତୀୟ ଭାଷା ଅଟେ । ଏହା ଭାରତର ମଣିପୁରର ମାରିଙ୍ଗ ଓ ଖୁଇବୁ ଲୋକମାନଙ୍କଦ୍ୱାରା କଥିତ ଦୁଇଟି ଘନିଷ୍ଠ ସମ୍ପର୍କିତ ଭାଷା ମାରିଙ୍ଗ ଓ ଉଇପୋ (ଏକ୍ସନିମ୍: ଖଇବୁ)କୁ ନେଇ ଗଠିତ ଚୀନ-ତିବ୍ଦତୀୟ ଭାଷାର ଏକ ଛୋଟ ଗୋଷ୍ଠୀ  ଅଟେ । ଭାଷାଭିତ୍ତିକ ଦୃଷ୍ଟିକୋଣରୁ ସେମାନେ ଟାଙ୍ଗଖୁଲିକ ଭାଷାର ନିକଟତର ହୋଇପାରନ୍ତି ।

## ଆଧାର 
## ବାହାର ଆଧାର 
* 
* 
* 

ଶ୍ରେଣୀ:ମଣିପୁରର ଭାଷା
ଶ୍ରେଣୀ:ଭାରତର ଭାଷା
ପଞ୍ଚାନନ ମହାନ୍ତି

**ପଞ୍ଚାନନ ମହାନ୍ତି** (ଜନ୍ମ: ୨୦ ସେପ୍ଟେମ୍ବର ୧୯୫୩) ଜଣେ ଓଡ଼ିଆ ପ୍ରାଧ୍ୟାପକ, ଭାଷାବିଜ୍ଞାନୀ, ପ୍ରାବନ୍ଧିକ ଓ ସମାଲୋଚକ ।

## ସଂକ୍ଷିପ୍ତ ଜୀବନୀ 
ପଞ୍ଚାନନ ୧୯୫୩ ମସିହା ସେପ୍ଟେମ୍ବର ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ଦକ୍ଷିଣ ଏସିଆ ଭାଷାଗୋଷ୍ଠୀ ସମ୍ପର୍କରେ ବିଶଦ ଭାବେ ଗବେଷଣା କରିଛନ୍ତି । ଅଧ୍ୟାପନା, ଗବେଷଣା ଓ ଅନୁବାଦ ଭଳି ବହୁବିଧ କର୍ମରେ ବ୍ୟାପ୍ତ ପଞ୍ଚାନନଙ୍କ ଅନେକ ଆଲୋଚନା ଜାତୀୟ ଓ ଆନ୍ତର୍ଜତୀୟ ଜର୍ନାଲମାନଙ୍କରେ ସ୍ଥାନୀତ ।

## ରଚନାବଳୀ 
* *ବୃତ୍ତି ଏ ମୋ ପୋଷେ କୁଟୁମ୍ବ*
* *ଶୈଳୀ ବିଜ୍ଞାନ
* *ଅନାଦି ଅନନ୍ତ
* *ସହୃଦୟେଷୁ*
* *ପ୍ରାଚୀନ ଭାରତୀୟ ଦର୍ଶନ*

## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ରେଟିଫାନଲିମାବ

**ରେଟିଫାନଲିମାବ (ଇଂରାଜୀ ଭାଷାରେ  Retifanlimab), ଜେନିଜ୍** ଏହାର ଏକ ବେପାର ନାମ, ଏକ ଔଷଧ ଯାହା ମର୍କେଲ ଜୀବକୋଷ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ବିଶେଷ ଭାବରେ ଏହା ଆଗେଇ ଯାଇଥିବା ରୋଗ ପାଇଁ ବ୍ୟବହୃତ ହୁଏ ।

## ଆଧାର
ମୋସୁନେଟୁଜୁମାବ

**ମୋସୁନେଟୁଜୁମାବ (ଇଂରାଜୀ ଭାଷାରେ Mosunetuzumab),** ବିକ୍ରୟ ନାମ **ଲସୁସୁମିଓ** ବ୍ରାଣ୍ଡ, ହେଉଛି ଫୋଲିକୁଲାର ଲିମ୍ଫୋମା ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ (≥୨୦%) ସାଇଟୋକାଇନ ରିଲିଜ୍ ସିଣ୍ଡ୍ରୋମ, ଜ୍ୱର ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଇମ୍ୟୁନ ଇଫେକ୍ଟର ସେଲ-ଜଡ଼ିତ ନ୍ୟୁରୋଟକ୍ସିସିଟି ସିଣ୍ଡ୍ରୋମ (ICANS) ଏବଂ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ ।

## ଆଧାର
ବାଙ୍ଗନି-ତଗିନ ଭାଷା

**ବାଙ୍ଗନି-ତଗିନ ଭାଷା** ଏକ ଭାରତୀୟ ଭାଷା ଅଟେ । ଏହା **ପଶ୍ଚିମ ଡାଫଲା** ଓ **ତଗିନ** ଭାବରେ ମଧ୍ୟ ପରିଚିତ । ଭାରତର ଅରୁଣାଚଳ ପ୍ରଦେଶ ଓ ତିବ୍ଦତର କିଛି ଅଞ୍ଚଳରେ ପ୍ରଚଳିତ ଏହା ଏକ ଚୀନ-ତିବ୍ଦତୀୟ ଭାଷା ଅଟେ ।

ଷ୍ଟୁଆର୍ଟ ବ୍ଲାକବର୍ନ କହିଛନ୍ତି ଯେ ମରାର ୩୫୦ ଜଣ ବକ୍ତା "ସବୁବେଳେ ଭୁଲ ଭାବରେ, ତଗିନର ପ୍ରଶାସନିକ ଲେବଲ ଅଧୀନରେ ଅନ୍ତର୍ଭୁକ୍ତ ହୋଇଛନ୍ତି । ତେଣୁ ମ୍ରା ବାଙ୍ଗନି-ତଗିନର ଏକ ସ୍ୱତନ୍ତ୍ର ଉପଭାଷା ନା ସମ୍ପୂର୍ଣ୍ଣ ଭିନ୍ନ ତାନି ଭାଷା ତାହା ସ୍ପଷ୍ଟ ହୋଇନାହିଁ ।

## ଆଧାର 
ଶ୍ରେଣୀ:ଆସାମର ଭାଷା
ଶ୍ରେଣୀ:ତାନି ଭାଷା
ଶ୍ରେଣୀ:ଅରୁଣାଚଳ ପ୍ରଦେଶର ଭାଷା
ଶ୍ରେଣୀ:ଭାରତର ଭାଷା
ସଦାଶିବ ନାୟକ

**ସଦାଶିବ ନାୟକ** (ଜନ୍ମ: ୭ ଅଗଷ୍ଟ ୧୯୩୭) ଜଣେ ଓଡ଼ିଆ ପ୍ରାବନ୍ଧିକ, ଲେଖକ ଓ ଅନୁବାଦକ । ସେ ଜଣେ ପରିବେଶବିତ୍ ଭାବେ ମଧ୍ୟ ସୁପରିଚିତ ।

## ସଂକ୍ଷିପ୍ତ ଜୀବନୀ 
ସଦାଶିବ ଭଦ୍ରକ ଜିଲ୍ଲାର ଆରଡ଼ି ଅନ୍ତର୍ଗତ ଓଳଗ ଗ୍ରାମରେ ୧୯୩୭ ଅଗଷ୍ଟ ୭ରେ ଜନ୍ମଗ୍ରହଣ କରିଥିଲେ । ଉତ୍କଳ ବିଶ୍ବବିଦ୍ୟାଳୟରୁ ରାଜନୀତି ବିଜ୍ଞାନରେ ଓ ନାଗପୁର ବିଶ୍ବବିଦ୍ୟାଳୟରୁ ଶିକ୍ଷାରେ ସ୍ନାତକୋତ୍ତର ଡିଗ୍ରୀ ହାସଲ କରିବା ପରେ ସେ ଶିକ୍ଷକତା ଆରମ୍ଭ କରିଥିଲେ । ସେ ଶିକ୍ଷା ମଣ୍ତଳାଧୀଶ, ଜିଲ୍ଲା ଶିକ୍ଷାଧିକାରୀ ଓ ଅଧ୍ୟକ୍ଷ ଭାବେ କାମ କରି ଅବସର ନେଇଥିଲେ । ସେ ମୁଖ୍ୟତଃ ପ୍ରବନ୍ଧ, ଜୀବନୀ, ଭ୍ରମଣ କାହାଣୀ, ଅନୁବାଦ, ଆଧ୍ୟାତ୍ମିକ ଲେଖା ରଚନା କରିଛନ୍ତି । ସେ ଉତ୍କଳ ସମ୍ମିଳନୀର ଜିଲ୍ଲା ସଭାପତି ଓ ଅନ୍ୟ ଅନେକ ସାଂସ୍କୃତିକ ଏବଂ ସାମାଜିକ ଅନୁଷ୍ଠାନର ସକ୍ରିୟ ସଦସ୍ୟ ଭାବେ ସେ କାର୍ଯ୍ୟ କରିଥିଲେ ।

## ରଚନାବଳୀ 
### ପ୍ରବନ୍ଧ 
* *ପ୍ରଜ୍ଞା ବୈଭବ*
* *ବିଶ୍ୱବୀକ୍ଷା*
* *ଜିଜ୍ଞାସାର ସ୍ବର*
* *ଆମେରିକାର ପଥପ୍ରାନ୍ତେ (ଭ୍ରମଣକାହାଣୀ)
* *ପରିବେଶ ଅଧ୍ୟୟନ* (ପାଠ୍ୟପୁସ୍ତକ)

### ଅନୁବାଦ 
* କେନେଥ ଆଣ୍ଡରସନ, *ଅରଣ୍ୟର ପରିଚୟ*
* ଆର.କେ. ନାରାୟଣନ, *ମହାତ୍ମାଙ୍କ ପ୍ରତୀକ୍ଷାରେ*
* *ବଟବୃକ୍ଷର ତଳେ ଓ ଅନ୍ୟାନ୍ୟ ଗଳ୍ପ*
* ଆର.କେ. ନାରାୟଣନ, *ମାଲଗୁଡି ପାଇଁ ବାଘଟିଏ*

### ଅନ୍ୟାନ୍ୟ 
* *Incident of Absence''

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ବୈରାଗୀ ଚରଣ ଜେନା

**ବୈରାଗୀ ଚରଣ ଜେନା** (ଜନ୍ମ: ୧୦ ସେପ୍ଟେମ୍ବର ୧୯୩୯) ଜଣେ ଓଡ଼ିଆ ପ୍ରାବନ୍ଧିକ, ଲେଖକ ଓ ସମାଲୋଚକ । ଓଡ଼ିଆ ସାହିତ୍ୟରେ ସେ ନନ୍ଦନତତ୍ତ୍ୱ ଓ ସୌନ୍ଦର୍ଯ୍ୟତତ୍ତ୍ୱ ସମ୍ପର୍କରେ ବ୍ୟାପକ ଅନୁଶୀଳନ କରିଛନ୍ତି ।

## ସଂକ୍ଷିପ୍ତ ଜୀବନୀ 
ବୈରାଗୀ ଚରଣ ଯାଜପୁର ଜିଲ୍ଲାର କରପଦା ଗ୍ରାମରେ ୧୯୩୯ ମସିହାରେ ଜନ୍ମଗ୍ରହଣ କରିଥିଲେ । ଓଡ଼ିଶାର ବିଭିନ୍ନ ମହାବିଦ୍ୟାଳୟମାନଙ୍କରେ ଅଧ୍ୟାପନା କରି ଶେଷରେ ୧୯୯୯ରେ ସମ୍ବଲପୁର ବିଶ୍ୱବିଦ୍ୟାଳୟରୁ ଅବସର ନେଇଥିଲେ । ସୌନ୍ଦର୍ଯ୍ୟତତ୍ତ୍ୱ ଓ ଓଡ଼ିଆ କାବ୍ୟରେ ସୌନ୍ଦର୍ଯ୍ୟ-ଚେତନା ତାଙ୍କ ପ୍ରକାଶିତ ମହାନିବନ୍ଧ ।  

### ରଚନାବଳୀ 
* *ସୌନ୍ଦର୍ଯ୍ୟତତ୍ତ୍ୱ ଓ ଓଡ଼ିଆ କାବ୍ୟରେ ସୌନ୍ଦର୍ଯ୍ୟ-ଚେତନା
* *ନନ୍ଦନତାତ୍ତ୍ୱିକ ପ୍ରବନ୍ଧାବଳୀ*
* *ଓଡ଼ିଆ ସାହିତ୍ୟ ଓ ସମାଲୋଚନାର ବିକାଶଧାରା
* *ଗାଥା ସପ୍ତଶତୀ*
* *କବିତା ବିସ୍ମରଣୀ
* *ବାଙମୟ ବିମର୍ଷ
* *ଚନ୍ଦ୍ରାବତୀ ବିଳାସ
* *ଲଞ୍ଜାଇନସ୍‌ଙ୍କ ଉଦାତ୍ତ-ତତ୍ତ୍ୱ
* *ସମ୍ପାଦକୀୟ
* *ଓଡ଼ିଆ କ୍ଷୁଦ୍ରଗଳ୍ପ : ସ୍ମୃତି ଓ ବିସ୍ମୃତିର
## ଆଧାର 
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ସମାଲୋଚକ
ଓଡ଼ିଶା ରାଜ୍ୟ ବିଧି ଆୟୋଗ

**ଓଡ଼ିଶା ରାଜ୍ୟ ବିଧି ଆୟୋଗ** ଓଡ଼ିଶା ସରକାରଙ୍କଦ୍ୱାରା ଗଠିତ ଏକ ସାମ୍ବିଧାନିକ ସଂସ୍ଥା ଯାହା ଆବଶ୍ୟକ ସ୍ଥଳେ ରାଜ୍ୟ ସରକାରଙ୍କୁ ଆଇନଗତ ପ୍ରସଙ୍ଗରେ ଗୁରୁତ୍ୱପୂର୍ଣ୍ଣ ପରାମର୍ଶ ଦିଏ । ଓଡ଼ିଶା ରାଜ୍ୟ ସରକାରଙ୍କ ୧୯୬୯ ମସିହାର ରାଜ୍ୟ ଆଇନ ସଂଶୋଧନ କମିଟି (The State Law Revision Committee,1969)ର ଏହା ଏକ ବିକଶିତ ରୂପ ।

## ପୃଷ୍ଠଭୂମି 
ମାର୍ଚ୍ଚ, ୨୦୧୬ରେ ରାଜ୍ୟ ଗେଜେଟରେ ପ୍ରକାଶିତ ଆଇନ ବିଭାଗରେ ଓଡ଼ିଶା ସରକାରଙ୍କ ବିଜ୍ଞପ୍ତି ଅନୁଯାୟୀ ଓଡ଼ିଶା ରାଜ୍ୟ ସରକାରଙ୍କଦ୍ୱାରା ଓଡ଼ିଶା ରାଜ୍ୟ ବିଧି ଆୟୋଗ (OSLC)କୁ ଡିସେମ୍ବର ୨୦୨୪ରେ ପୁନର୍ଗଠନ କରାଯାଇଛି । ଆୟୋଗର ଅଧ୍ୟକ୍ଷ ଭାବେ ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ଜଷ୍ଟିସ ବିଶ୍ୱନାଥ ରଥଙ୍କୁ ନିଯୁକ୍ତି ଦିଆଯାଇଛି । ଏହି ବିଜ୍ଞପ୍ତି ଅନୁଯାୟୀ ବରିଷ୍ଠ ଆଇନଜୀବୀ ସୂର୍ଯ୍ୟ ପ୍ରସାଦ ମିଶ୍ର ଏବଂ ସୌର ଚନ୍ଦ୍ର ମହାପାତ୍ର ମଧ୍ୟ ସଦସ୍ୟ ଭାବରେ ଏହି ପ୍ୟାନେଲରେ ଅନ୍ତର୍ଭୁକ୍ତ ହୋଇଛନ୍ତି । ଏକ୍ସ ଅଫିସିଓ ସଦସ୍ୟ ଭାବରେ ପୀତାମ୍ବର ଆଚାର୍ଯ୍ୟ, ଆଡଭୋକେଟ୍ ଜେନେରାଲ୍ ଏବଂ ମାନସ ରଂଜନ ବାରିକ୍, ମୁଖ୍ୟ ଶାସନ ସଚିବ (ଆଇନ ବିଭାଗ) ରହିଛନ୍ତି । ଆୟୋଗର ମୁଖ୍ୟାଳୟ ଭୁବନେଶ୍ୱରରେ ଅବସ୍ଥିତ ।  ୨୦୧୬ ବିଜ୍ଞପ୍ତି ଅନୁଯାୟୀ, ଅଧ୍ୟକ୍ଷଙ୍କ ତଥା ଅନ୍ୟାନ୍ୟ ପୂର୍ଣ୍ଣକାଳୀନ ଅଣ-ଅଫିସିଆଲ୍ ସଦସ୍ୟମାନଙ୍କ କାର୍ଯ୍ୟ ଅବଧି ସେମାନେ କାର୍ଯ୍ୟଭାର ଗ୍ରହଣ କରିବା ଦିନଠାରୁ ତିନି ବର୍ଷରୁ ଅଧିକ ହେବ ନାହିଁ ଏବଂ ଏହା ସହିତ କାର୍ଯ୍ୟ ଅବଧି ସେମାନଙ୍କ ବୟସ ସତୁରୀ ହେବା ଯାଏଁ ସିମୀତ ରହିବ । 

ଓଡ଼ିଶା ରାଜ୍ୟ ସରକାରଙ୍କ ମତରେ ରାଜ୍ୟରେ ପ୍ରଚଳିତ ଅନେକ ଆଇନ ବର୍ତ୍ତମାନ ସମୟରେ ସେମାନଙ୍କର ପ୍ରାସଙ୍ଗିକତା ହରାଇ‌ଲାଣି । ସେଭଳି ଅଦରକାରୀ ଆଇନକୁ ହଟାଇ ସେହିସ୍ଥାନରେ ଅନ୍ୟ କିଛି ଆବଶ୍ୟକୀୟ ଆଇନ ପ୍ରଚଳନ କରିବା ମଧ୍ୟ ଜରୁରୀ । ଅତଏବ, ଆୟୋଗର ପ୍ରାଥମିକ କାର୍ଯ୍ୟଗୁଡ଼ିକ ହେଉଛି ପ୍ରଚଳିତ ରାଜ୍ୟ ଆଇନ ତଥା ସମବର୍ତ୍ତୀ ତାଲିକାରେ ଅନ୍ତର୍ଭୁକ୍ତ ରାଜ୍ୟ ସମ୍ବନ୍ଧୀୟ ଆଇନଗୁଡ଼ିକର ସମୀକ୍ଷା କରିବ । ଏହାସହ  ଏହିସବୁ ଆଇନର ନିରନ୍ତର ଆବଶ୍ୟକତା ଯାଞ୍ଚ କରିବ ଏବଂ ଆବଶ୍ୟକ ସ୍ଥଳେ ଏସବୁର ଆଂଶିକ କିମ୍ବା ସମ୍ପୂର୍ଣ୍ଣ ଭାବରେ ପ୍ରତ୍ୟାହାର, ପ୍ରତିସ୍ଥାପନ ଏବଂ ପରିବର୍ତ୍ତନ ନିମିତ୍ତ ରାଜ୍ୟ ସରକାରଙ୍କୁ  ସୁପାରିଶ କରିବ । ଏଥି ନିମିତ୍ତ ଆୟୋଗ ଏକ ଉପକମିଟି ମଧ୍ୟ ଗଠନ କରିପାରିବେ । ଏହି ଉପକମିଟି ଏହି ଉଦ୍ଦେଶ୍ୟରେ ଆବଶ୍ୟକୀୟ ତଥ୍ୟ ଅନୁସନ୍ଧାନମୂଳକ ଦଳ ଭାବେ କର୍ଯ୍ୟକରିବେ ।

## ଆଧାର 
ଶ୍ରେଣୀ:ଓଡ଼ିଶା ସରକାର
ଶ୍ରେଣୀ:ଭାରତୀୟ ଆଇନ
ରିଫ୍ଲେକ୍ସ ସିଜର

**ରିଫ୍ଲେକ୍ସ ସିଜର** ହେଉଛି ଏକ ପ୍ରକାର ବାତ ଯାହାକି ଏକ ନିର୍ଦ୍ଦିଷ୍ଟ ଉତ୍ତେଜକଦ୍ୱାରା କ୍ରମାଗତ ଭାବରେ ଟ୍ରିଗର ହୋଇଥାଏ, ଅଧିକାଂଶ ବାତ ପରି, ଯାହା ଅପ୍ରାକୃତିକ ନୁହେଁ ।  ଫୋକାଲ୍, ଜେନେରାଲାଇଜଡ, ମାୟୋକ୍ଲୋନିକ୍ କିମ୍ବା ଅନୁପସ୍ଥିତି ସହିତ ଯେ କୌଣସି ପ୍ରକାରର ହୋଇପାରେ । ଅପସ୍ମାରିତ ସିଣ୍ଡ୍ରୋମଗୁଡିକ ବାରମ୍ବାର ରିଫ୍ଲେକ୍ସ ଜବରଦଖଲଦ୍ୱାରା ବର୍ଣ୍ଣିତ, ବିନା କାରଣରେ ହେଉଥିଲେ **ରିଫ୍ଲେକ୍ସ ଏପିଲେପସି** ଭାବରେ ଜଣାଶୁଣା | 

୭୫% କ୍ଷେତ୍ରରେ ଟ୍ରିଗର ହେଉଛି ଭିଜୁଆଲ୍ ଢାଞ୍ଚା, ଯେପରିକି ଟେଲିଭିଜନ୍ ଯାହା ଯୋଗୁ ଫୋଟୋସେନ୍ସିଟିଭ୍ ବାତ ହୋଇଥାଏ । 

## ଆଧାର
ସୁନାମଣି ରାଉତ

**ସୁନାମଣି ରାଉତ** (ଜନ୍ମ: ୨ ଫେବୃଆରୀ ୧୯୫୮) ଜଣେ ଓଡ଼ିଆ ଶିଶୁ ସାହିତ୍ୟିକ । ସେ ନିଜ ଶିଶୁ କବିତା ପୁସ୍ତକ *କିଚିରି ମିଚିରି ଚିଁ* ନିମନ୍ତେ ୨୦୦୫ରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ସୁନାମଣି ୧୯୫୮୧ ମସିହା ଫେବୃଆରୀ ମାସ ୨ ତାରିଖରେ କଟକ  ଜିଲ୍ଲାର କୁରୁଜଙ୍ଗାଠାରେ ଜନ୍ମଗ୍ରହଣ କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଶିକ୍ଷା ପ୍ରାପ୍ତ ସୁନାମଣି ଅଧ୍ୟାପନା ବୃତ୍ତିରୁ ଅବସରପ୍ରାପ୍ତ । ଓଡ଼ିଶାର ବିଭିନ୍ନ ଶିଶୁ ସାହିତ୍ୟ ପତ୍ରିକାରେ ତାଙ୍କ ଲେଖାମାନ ପ୍ରକାଶିତ । ଜାତୀୟ ପୁସ୍ତକ ନ୍ୟାସ ଆୟୋଜିତ ଶିଶୁ ସାହିତ୍ୟ କର୍ମଶାଳାରେ ଯୋଗଦାନ କରିବା ସହିତ ଉକ୍ତ ସଂସ୍ଥା ସହ ଅନୁବନ୍ଧିତ ହୋଇ କେତେକ ପୁସ୍ତକର ଅନୁବାଦ ମଧ୍ୟ କରିଛନ୍ତି । 

## ରଚନାବଳୀ 
### ଶିଶୁ ସାହିତ୍ୟ 
* *କିଚିରି ମିଚିରି ଚିଁ* 
* କକମୀନା
* କୁନିମୁନି
* ଫୁଲଚୁଇଁର ଗୀତ
* ସୁନାସକାଳ
* ହେବୁ ଜଗତଜିତା
* ହସି ହସାଇବା ଆସ
* ଏମିତି ଦୁନିଆ ଗଢ଼ିଛି କିଏ
ଅନୁବାଦ ଶିଶୁସାହିତ୍ୟ

* ରେଳବାଇ ପିଲାମାନେ
* ବଂଶୀର ସ୍ୱର
* ଟମ୍ ଏବଂ ଦୁଷ୍ଟ କାଉ

## ସମ୍ମାନ ଓ ପୁରସ୍କାର 
* ଶିଶୁ ସାହିତ୍ୟ ସମ୍ମେଳନ ତରଫରୁ ପୁରସ୍କୃତ
* ପ୍ରଜାତନ୍ତ୍ର ବିଷୁବ ମିଳନରେ ପୁରସ୍କୃତ
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୦୫ରେ *କିଚିରି ମିଚିରି ଚିଁ* ପାଇଁ
## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ସୁନୀଲ ରଥ

**ସୁନୀଲ ରଥ** (୨୬ ଜୁନ ୧୯୫୬ - ୧ ନଭେମ୍ବର ୨୦୨୪) ଜଣେ ଓଡ଼ିଆ ସାହିତ୍ୟିକ ଥିଲେ । ମୌଳିକ ରଚନା ସହିତ ସେ ଶ୍ରୀଜଗନ୍ନାଥ ସଂସ୍କୃତିର ଜଣେ ପ୍ରଚାରକ ଥିଲେ ।

## ସଂକ୍ଷିପ୍ତ ଜୀବନୀ
ସୁନୀଲ ରଥ ୧୯୫୬ ମସିହା ଜୁନ୍ ମାସ ୨୬ ତାରିଖରେ ପୁରୀ ଜିଲ୍ଲାର ଅଭୟମୁଖୀ ରାମଚନ୍ଦ୍ରପୁର ଶାସନ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ସୋମନାଥ ରଥ ଓ ମାତାଙ୍କ ନାମ କନକଲତା ରଥ ଥିଲା । ସେ ରେଭେନ୍ସା ମହାବିଦ୍ୟାଳୟରୁ ଓଡ଼ିଆରେ ସ୍ନାତକୋତ୍ତର ସମାପ୍ତ କରିବା ପରେ ପୁରୀର ଶ୍ରୀଜଗନ୍ନାଥ କର୍ମକାଣ୍ଡ ମହାବିଦ୍ୟାଳୟରେ ଅଧ୍ୟାପନା କରି ସେଠାରୁ ପ୍ରାଧ୍ୟାପକ ଭାବେ କାମକରିଥିଲେ ଏବଂ ସେଠାରୁ ବିଭାଗୀୟ ମୁଖ୍ୟ ଭାବେ ଅବସର ଗ୍ରହଣ କରିଥିଲେ । ସେ ପୁରୀ ମୁକ୍ତିମଣ୍ଡପ ପଣ୍ଡିତ ସଭା କାର୍ଯ୍ୟକାରୀ କମିଟିର ସଦସ୍ୟ ଥିଲେ । ଶ୍ରୀଜଗନ୍ନାଥ ଚେତନା ଗବେଷଣା ପ୍ରତିଷ୍ଠାନ, ନୀଳାଚଳ ତତ୍ତ୍ୱ ସନ୍ଧାନ ପରିଷଦ ଏବଂ ଜଗନ୍ନାଥ ମନ୍ଦିରର ଶ୍ରୀଜଗନ୍ନାଥ ଚେତନା ଗ୍ରନ୍ଥମାଳା ପ୍ରକଳ୍ପ ଆଦି ସହିତ ସକ୍ରିୟ ଭାବେ ଜଡ଼ିତ ଥିଲେ ।

୨୦୨୪ ମସିହା ନଭେମ୍ବର ମାସ ୧ ତାରିଖରେ ଝାନସୀଠାରେ ପରଲୋକ ଘଟିଥିଲା ।

## ରଚନାବଳୀ 
### ଉପନ୍ୟାସ 
* *ଅନ୍ତରୀକ୍ଷ*
* *ଭିନ୍ନ ଏକ ଦେବଦାସ*

### ଗଳ୍ପ 
* *ଅଭିଷିକ୍ତ ଅନ୍ଧାର*
* *ନିର୍ବାକ୍ ପାନିପଥ*
* *ଆକ୍ୱାରିଅମର ମାଛ*

### ପ୍ରବନ୍ଧ 
* *ଶ୍ରୀଜଗନ୍ନାଥ ମନ୍ଦିର ପରମ୍ପରାରେ କେନ୍ଦୁଝର*
* *ଓଡ଼ିଆ ଅସ୍ମିତା ଓ ଶ୍ରୀଜଗନ୍ନାଥ*
* *ଭାରତୀୟ ମନ୍ଦିର ଦେହରେ ମିଥୁନାଚାର ଓ ଅଳସୀକନ୍ୟା*
* *ଦାରୁବ୍ରହ୍ମଙ୍କ ନବକଳେବର*
* ''ରଥ ସଂହିତା' (ତୁଳସୀ ଓଝାଙ୍କ ସହ ସହ-ଲେଖିତ)
* *ଭକ୍ତକବି ସାଲବେଗ ରଚନା ସମ୍ଭାର*
* *ଶ୍ରୀପୁରୁଷୋତ୍ତମ କ୍ଷେତ୍ର ମହାତ୍ମ୍ୟ*
* *ଅତିବଡ଼ି ଜଗନ୍ନାଥ ଦାସ ଓ ଓଡ଼ିଆ ଭାଗବତ*
* *ଓଡ଼ିଶାର ଲୋକ ସଂସ୍କୃତି, ଶ୍ରୀକ୍ଷେତ୍ର ଓ ଶ୍ରୀଜଗନ୍ନାଥ*

### ଅନୁବାଦ 
* *ମୃତ୍ୟୁ କ୍ଷୁଧା*
* *ଟରିଖେଲର ରାଣୀ*
* *ମୁକ୍ତିବୋଧ*
* *ନାରୀର ରୂପକଥା*

## ସମ୍ମାନ ଓ ପୁରସ୍କାର 
* ଶ୍ରୀକ୍ଷେତ୍ର ଶ୍ରୀ ସମ୍ମାନ, ୨୦୦୧
* ପ୍ରିୟପତ୍ର ସମ୍ମାନ, ୨୦୦୨
* ମିଳନୀ ସାହିତ୍ୟ ସମ୍ମାନ
* ବର୍ଷା ଗଳ୍ପ ସମ୍ମାନ
* ଶ୍ରୀକ୍ଷେତ୍ର ପୁସ୍ତକମେଳା ଗଳ୍ପ ପୁରସ୍କାର
* ଜୟୀ ରାଜଗୁରୁ ସ୍ମୃତି ସମ୍ମାନ
* ଶ୍ରୀଜଗନ୍ନାଥ ଗବେଷଣା ସମ୍ମାନ (ଶ୍ରୀମନ୍ଦିର ପ୍ରଶାସନ)
* ବିଷୁବ ପ୍ରବନ୍ଧ ସମ୍ମାନ (ଗୋପାଳି ଜାଗା, ପୁରୀ)
* ଶ୍ରୀକ୍ଷେତ୍ର ସୌରଭ ସମ୍ମାନ (ପ୍ରଥମ) - କ୍ରୀଡା ଓ ସଂସ୍କୃତି କେନ୍ଦ୍ର, ପୁରୀ
* ଜାତୀୟ ଶ୍ରୀଜଗନ୍ନାଥ ଚେତନା ସ୍ୱତନ୍ତ୍ର ପ୍ରତିଭା ସମ୍ମାନ, ୨୦୨୪ (ମରଣୋତ୍ତର ଭାବେ)
## ଆଧାର 
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ: ପ୍ରାବନ୍ଧିକ
ଟୁକପା ଭାଷା

**ଟୁକପା ଭାଷା** ଏକ ଭାରତୀୟ ଭାଷା ଅଟେ । ଏହାକୁ **ନେସଙ୍ଗ** ମଧ୍ୟ କୁହାଯାଏ । ଏହା ଭାରତର ହିମାଚଳ ପ୍ରଦେଶର ଲାହୋଲ ଓ ସ୍ପିତି ଅଞ୍ଚଳରେ କଥିତ ଏକ ତିବ୍ଦତୀୟ ଭାଷା ଅଟେ । ଏହା ଅନ୍ୟ ଲାହୁଲି-ସ୍ପିତି ଭାଷା ସହିତ ଏକ ଘନିଷ୍ଠ ଗୋଷ୍ଠୀ ଗଠନ କରେ, ଏବଂ ମାନକ ତିବ୍ଦତୀୟମାନଙ୍କର ଯଥେଷ୍ଟ ନିକଟତର ଅଟେ ।

## ଆଧାର 
## ବାହାର ଆଧାର 
* 
* 
* 
* 

ଶ୍ରେଣୀ:ଭାରତର ଭାଷା
ଶ୍ରେଣୀ:ବୌଦ୍ଧିକ ଭାଷା
ଦେବାଶିଷ ପାତ୍ର (ଲେଖକ)

**ଦେବାଶିଷ ପାତ୍ର** (ଜନ୍ମ: ୨୦ ସେପ୍ଟେମ୍ବର ୧୯୭୦) ଜଣେ ଭାରତୀୟ ଅଧ୍ୟାପକ ଓ ଓଡ଼ିଆ-ଭାଷୀ ଲେଖକ । ସେ ୨୦୦୨ରେ ଯୁବ ସାହିତ୍ୟିକ ପୁରସ୍କାର, ୨୦୧୨ରେ *ମୁଦୁଲିପଡ଼ାର ଲୋକେ* ପୁସ୍ତକ ପାଇଁ ଭୁବନେଶ୍ୱର ପୁସ୍ତକ ମେଳା ପୁରସ୍କାର ଓ ୨୦୧୭ ମସିହାରେ *ଢୋଲ ଓ ଅନ୍ୟାନ୍ୟ ଗଳ୍ପ* ପାଇଁ କଳିଙ୍ଗ ପୁସ୍ତକମେଳା ପୁରସ୍କାର ପାଇଛନ୍ତି । ଜନଜାତି ଗବେଷଣା ପାଇଁ ତପସ୍ୟା ସୃଜନ ପୁରସ୍କାର ସହିତ କୋଡ଼ିଏରୁ ଅଧିକ ପୁରସ୍କାର ଲାଭ କରିଛନ୍ତି। ତାଙ୍କର ୫୦ ପାଖାପାଖି ପୁସ୍ତକ ପ୍ରକାଶିତ।
## ସଂକ୍ଷିପ୍ତ ଜୀବନୀ 
ଦେବାଶିଷ ପାତ୍ର ବାଲେଶ୍ୱର ଜିଲ୍ଲାର ଭୋଗରାଇଠାରେ ୧୯୭୦ ମସିହାରେ ଜନ୍ମଗ୍ରହଣ କରିଥିଲେ । ସେ ଓଡ଼ିଆ ଓ ଶିକ୍ଷାରେ ସ୍ନାତକୋତ୍ତର, ଏମ୍.ଫିଲ୍, ପିଏଚ୍.ଡି., ଡି.ଲିଟ୍. ପରେ ଅଧ୍ୟାପକ ଭାବେ ବୃତ୍ତିଗତ ଜୀବନ ଆରମ୍ଭ କରିଥିଲେ । ଓଡ଼ିଶାର ବିଭିନ୍ନ ଜନଜାତି ଉପରେ ଗବେଷଣା କରି ସେ ଗଳ୍ପ, ଉପନ୍ୟାସ, ପ୍ରବନ୍ଧ ଆଦିରେ ତାହା ସନ୍ନିବେଶିତ କରିଛନ୍ତି ।
## ରଚନାବଳୀ 
### କବିତା 
* *ଖୋଲା ଆକାଶ ତଳେ*
* *ଏବଂ ଜହ୍ନରାତି*
* *ଶବ୍ଦ ସଂଗମ*

### ଗଳ୍ପ 
* *ସନାତନର ଦେଶ*
* *ଢୋଲ ଓ ଅନ୍ୟାନ୍ୟ ଗଳ୍ପ*
* *ବର୍ଷାଭିଜା ଗପ*
* *ଚକଲେଟ୍*

### ପ୍ରବନ୍ଧ ଓ ଆଲୋଚନା 
* *ମାଲକାନଗିରି ପରିଚୟ*
* *ମାଲକାନଗିରି ଶବ୍ଦାବଳୀ*
* *ଓଡ଼ିଆ ସାହିତ୍ୟର ବିକାଶଧାରା ଓ ବାଲେଶ୍ବର*
* *ମୁଦୁଲିପଡାର ଲୋକେ*
* *କିଛି କଥା କିଛି ବ୍ୟଥା*
* *ତପୋବନର ଓଁକାର*
* *ଭାଷଣତତ୍ତ୍ୱ*
* *ମନନର ମୁଖଶାଳା*
* *କବି କବିତା ନିଃସଙ୍ଗତା*
* *ସାହିତ୍ୟ ଚୟନିକା*
* *ଆଧୁନିକ ଉତ୍ତରଆଧୁନିକ*
* *ସାହିତ୍ୟ ସ୍ରୋତସ୍ବିନୀ*
* *ଆଧ୍ୟାତ୍ମିକତା ଓ କବି ବୈକୁଣ୍ଠନାଥ*
* *ଡଙ୍ଗର ଯେଉଁଠି କଥାକହେ*
* *ଜନଜାତି ସାଂସ୍କୃତିକ ପରିଭାଷା*
* *ଦକ୍ଷିଣାଞ୍ଚଳୀୟ ଓଡ଼ିଆ ଜନଜାତି ସଂସ୍କୃତି ଓ ସାହିତ୍ୟ*
* *ଓଡ଼ିଶାର ଜନଜାତି: ଏକ ସାଂସ୍କୃତିକ ଅଧ୍ୟୟନ*
* କବି କବିତା କବିତାୟନ
* *ଗଳ୍ପ ଗାଳ୍ପିକ ଗଳ୍ପାୟନ*
* *ରେମୋ: ବଣ୍ତା ଜୀବନ ଓ ସଂସ୍କୃତି*
* *ଜନଜାତି ଲୋକଧାରା ଓ ବିବିଧ ପ୍ରସଙ୍ଗ*
* *ଓଡ଼ିଶାର ଆଦିବାସୀ ଲୋକଗୀତ ସଞ୍ଚୟନ*
* *ପାହାଡ଼ୀ ନଈର ଗୀତ*
* *ବଣମୁଲକର ଗପ* (ଶିଶୁ ସାହିତ୍ୟ)
* *ପିଲାଙ୍କ ପାଇଁ ଓଡ଼ିଶାର ଜନଜାତି* (ଶିଶୁ ସାହିତ୍ୟ)

### ଇଂରାଜୀ 
* The Village of Mahua Flowers

## ସମ୍ମାନ ଓ ପୁରସ୍କାର 
* *ଢୋଲ ଓ ଅନ୍ୟାନ୍ୟ ଗଳ୍ପ*, ୨୦୧୭ ପାଇଁ କଳିଙ୍ଗ ପୁସ୍ତକମେଳା ପୁରସ୍କାର
* ତପସ୍ୟା ସୃଜନ ପୁରସ୍କାର
* ଭାରତୀୟ ଭାଷା ସମ୍ମାନ ୨୦୨୫( ହିନ୍ଦୁସ୍ଥାନ ସମାଚାର ପ୍ରଦତ୍ତ)
* ଶ୍ବେତ ସଙ୍କେତ ଗଳ୍ପ ସମ୍ମାନ-୨୦୧୭
* ଦୀନକୃଷ୍ଣ ସମ୍ମାନ-୨୦୨୩
*ପ୍ରକୃତି ବନ୍ଧୁ ପୁରସ୍କାର-୨୦୦୯-୧୦
*ଫକୀର ମୋହନ ସମାଲୋଚନା ପୁରସ୍କାର-୨୦୨୫
*ଆକଳନ ପ୍ରବନ୍ଧ ପ୍ରତିଭା ସମ୍ମାନ-୨୦୨୪
*ଓଡିଶା ବହିମେଳା ଯୁବ ସାରସ୍ଵତ ସମ୍ମାନ-୨୦୨୩
*ଡ . ରମାକାନ୍ତ ବେହେରା ସାରସ୍ବତ ଓ ସାଂସ୍କୃତିକ ପରିଷଦ ସମ୍ମାନ-୨୦୨୫
*
## ଆଧାର
ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ସମାଲୋଚକ
ପୌଲା ଭାଷା

**ପୌଲା ଭାଷା** ଏକ ଭାରତୀୟ ଭାଷା ଅଟେ । ଏହା ଏକ ଅଙ୍ଗମୀ-ପୋଚୁରୀ ଭାଷା ଯାହା ମୁଖ୍ୟତଃ ମଣିପୁରର ସେନାପତି ଜିଲ୍ଲା ଏବଂ ଭାରତର ନାଗାଲାଣ୍ଡର ଫେକ୍ ଜିଲ୍ଲାରେ ପୌମାଇ ନାଗା ଲୋକମାନେ ବ୍ୟବହାର କରନ୍ତି । ଚିଙ୍ଗଜରୋଇର ଭାଷା ମଧ୍ୟ ପୌଲା ସହିତ ଘନିଷ୍ଠ ଭାବରେ ସମ୍ପୃକ୍ତ କିନ୍ତୁ ଅଲଗା ଅଟେ । ପୌଲାର ଏକ ବର୍ଣ୍ଣନାତ୍ମକ ବ୍ୟାକରଣ ଉପଲବ୍ଧ ।

## ବ୍ୟାକରଣ 
### ଧ୍ୱନିଶାସ୍ତ୍ର 
ପୌଲାର ଶବ୍ଦବିଜ୍ଞାନରେ ଅକ୍ଷର କୋଡ଼ର ଅଭାବ ରହିଛି ଏବଂ ପ୍ରାରମ୍ଭିକ ଅବସ୍ଥାରେ ବ୍ୟଞ୍ଜନ କ୍ଲଷ୍ଟରକୁ ମଧ୍ୟ ଅସ୍ୱୀକାର କରାଯାଇଛି । ପୌଲାରେ ୨୫ଟି ବ୍ୟଞ୍ଜନ ଫୋନିମ୍ ରହିଛି ।

### ସ୍ୱର 
ପୌଲା ଏକ ଟୋନାଲ ଭାଷା, ତଥାପି ସ୍ୱର ବର୍ତ୍ତମାନ ଅର୍ଥୋଗ୍ରାଫିରେ ଚିହ୍ନିତ ହୋଇନାହିଁ । ପୌଲାରେ ୪ଟି ଧ୍ୱନି ରହିଛି । ସରଳ ରୂପବିଜ୍ଞାନ ପାଇଁ କୁକି-ଚୀନ ଭାଷାଠାରୁ ଭିନ୍ନ ପୌଲା ଏକ ଅତ୍ୟନ୍ତ ଅଭିନବ ଭାଷା ଅଟେ ।

### ରୂପବିଜ୍ଞାନ 
ସଂଜ୍ଞା ଓ କ୍ରିୟା ହେଉଛି ଦୁଇଟି ବିଷୟବସ୍ତୁ ଶବ୍ଦ ଶ୍ରେଣୀ । କୌଣସି 'ବିଶେଷଣ' ଓ 'କ୍ରିୟାପଣ' ଶବ୍ଦ ଶ୍ରେଣୀ ନାହିଁ, ତଥାପି ନାମମାତ୍ର କ୍ରିୟାଗୁଡ଼ିକ ସଂଜ୍ଞାକୁ ପରିବର୍ତ୍ତନ କରିପାରେ ଏବଂ ଅଣ-ସୀମିତ କ୍ରିୟାଗୁଡ଼ିକ କ୍ରିୟାଗୁଡ଼ିକୁ ପରିବର୍ତ୍ତନ କରିପାରେ । ସେଠାରେ ଅନେକ କାର୍ଯ୍ୟକ୍ଷମ ଶବ୍ଦ ଦେଖିବାକୁ ମିଳିଥିଲା ।

## ଆଧାର 
## ବାହାର ଲିଙ୍କ 
* Poumai Naga Language Resource collection of Poumai Naga (Poula) language documentation in the Computational Resource for South Asian Languages (CoRSAL) archive

ଶ୍ରେଣୀ:ଭାରତର ଭାଷା
ଶ୍ରେଣୀ:ନାଗାଲାଣ୍ଡର ଭାଷା
ଅତୁଲ ଚନ୍ଦ୍ର ପ୍ରଧାନ

**ଅତୁଲ ଚନ୍ଦ୍ର ପ୍ରଧାନ** (ଜନ୍ମ: ୨୯ ସେପ୍ଟେମ୍ବର ୧୯୪୫) ଜଣେ ଓଡ଼ିଆ ଶିକ୍ଷାବିତ୍, ଐତିହାସିକ ଓ ଅଧ୍ୟାପକ । ସେ ନିଜ ଇତିହାସ ଗବେଷଣା ପାଇଁ ସୁପରିଚିତ ।

## ସଂକ୍ଷିପ୍ତ ଜୀବନୀ 
ଅତୁଲ ଚନ୍ଦ୍ର ବାଲେଶ୍ୱର ଜିଲ୍ଲାର ଭୋଗରାଇ ଅନ୍ତର୍ଗତ ଫୁଲବଣୀ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ଜଳେଶ୍ବର ଉଚ୍ଚ ବିଦ୍ୟାଳୟରୁ ମାଟ୍ରିକ, ଫକୀର ମୋହନ ମହାବିଦ୍ୟାଳୟରୁ ସ୍ନାତକ, ଉତ୍କଳ ବିଶ୍ବବିଦ୍ୟାଳୟରୁ ଇତିହାସରେ ସ୍ନାତକୋତ୍ତର (୧୯୮୩) ଡିଗ୍ରୀ ଲାଭ କରି ଭୁବନେଶ୍ବର ରିଜିଓନାଲ କଲେଜରେ ସାମାଜିକ ବିଜ୍ଞାନର ଅଧ୍ୟାପକ ଭାବେ କର୍ମମୟ ଜୀବନ ଆରମ୍ଭ କଲେ । ପରେ ବ୍ରହ୍ମପୁର ବିଶ୍ବବିଦ୍ୟାଳୟରେ କିଛି ଦିନ ଇତିହାସ ବିଭାଗରେ ମୁଖ୍ୟ ଭାବେ କାର୍ଯ୍ୟ କରି ଶେଷରେ ଉତ୍କଳ ବିଶ୍ବବିଦ୍ୟାଳୟକୁ ଫେରି ଆସିଲେ ଏବଂ ଅବସର ନେବା ପର୍ଯ୍ୟନ୍ତ ସେହିଠାରେ ହିଁ ଅଧ୍ୟାପନା କରିଥିଲେ । ଅତୁଲ ଚନ୍ଦ୍ର ନିଜକୁ କେବଳ ଶିକ୍ଷାଦାନରେ ସୀମିତ ନରଖି ବିବାଦୀୟ ଐତିହାସିକ ବିଷୟବସ୍ତୁ ଉପରେ ଗବେଷଣା ଆରମ୍ଭ କଲେ । ପରବର୍ତ୍ତୀ ସମୟରେ ସେସବୁ ଗବେଷଣାଲବ୍ଧ ତଥ୍ୟ ସମୂହ ଇଂରାଜୀ ପୁସ୍ତକ ଆକାରରେ ପ୍ରକାଶ ପାଇ ସ୍ନାତକ ଓ ସ୍ନାତକୋତ୍ତର ଶ୍ରେଣୀରେ ପାଠ୍ୟପୁସ୍ତକ ଭାବେ ଗୃହୀତ ହୋଇଥିଲା । ଉନ୍ନବିଂଶ ଶତାବ୍ଦୀରେ ଓଡ଼ିଶାରେ ସମ୍ବାଦପତ୍ର ଓ ସାମ୍ବାଦିକତା, ବ୍ରିଟିଶଙ୍କ କାର୍ପାସ ବସ୍ତ୍ର ବେପାର ଓ ଓଡ଼ିଶାରେ କାର୍ପାସ୍ ଶଳ୍ପର ଅବକ୍ଷୟ ଆଦି ପ୍ରବନ୍ଧମାନ  ପତ୍ରିକାରେ ପ୍ରକାଶ ପାଇଥିଲା । ତାଙ୍କ ରଚିତ ଅର୍ଦ୍ଧଶତାଧିକ ଗବେଷଣାତ୍ମକ ସଂଦର୍ଭ ସହ ଅନେକ ପୁସ୍ତକ ପ୍ରକାଶ ପାଇ ଇତିହାସ ଗବେଷଣାରେ ନୂତନତ୍ବର ସୂତ୍ରପାତ କରାଇଛି ।

## ରଚନାବଳୀ 
### ଓଡ଼ିଆ 
* *ଓଡ଼ିଶା ଇତିହାସ
* *ଆଧୁନିକ ବିଶ୍ବ ଇତିହାସ
* *ଇଉରୋପ ଇତିହାସ
* *ବଞ୍ଚିବାର କଳା
* *ସ୍ବରାଜ୍ୟ ସନ୍ଧାନ
### ଇଂରାଜୀ 
* *Dimention of Odishan Historiography
* *A Study of History of Orissa
* *Resurgent Odisha
* *The Emergence of the Depressed Classes
* *Let's Build a New India
* *Sidelights on Freedom Struggle in Orissa
* *Glimpses of Modern India History
* *Historiography of Shudras, Caste System and Untouchability and other essays
* *India in the Nineteenth Century Socio Cultural Trend
* *Why to Happiness in Success
* *People's movements in Orissa during the colonial era''
## ଆଧାର 
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଉବଲିଟୁକ୍ସିମାବ

**ଉବଲିଟୁକ୍ସିମାବ** (ଇଂରାଜୀ ଭାଷାରେ  **Ublituximab**), **ବ୍ରିଆମ୍ଭି** ଏହାର ଏକ ବିକ୍ରୟ ନାମ, ହେଉଛି ଏକାଧିକ ସ୍କ୍ଲେରୋସିସ୍ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା କ୍ଲିନିକାଲି ଆଇସୋଲେଟେଡ ସିଣ୍ଡ୍ରୋମ, ରିଲୋପସିଙ୍ଗ-ରେମିଟିଙ୍ଗ ରୋଗ ଏବଂ ସକ୍ରିୟ ଦ୍ୱିତୀୟକ ପ୍ରଗତିଶୀଳ ରୋଗ ପାଇଁ ବ୍ୟବହୃତ ହୁଏ । ଯୁକ୍ତରାଷ୍ଟ୍ରରେ ୨୦୨୩ ସୁଦ୍ଧା ଏହାର ମୂଲ୍ୟ ପ୍ରାୟ ୬୪,୦୦୦ ଡଲାର ଥିଲା ।

## ଆଧାର
ନାଡ୍ରୋପାରିନ

**ନାଡ୍ରୋପାରିନ** (ଇଂରାଜୀ ଭାଷାରେ **Nadroparin**), ଅନ୍ୟମାନଙ୍କ ମଧ୍ୟରେ **ଫ୍ରାକ୍ସିପାରିନ** ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ରକ୍ତ ଜମାଟ ବାନ୍ଧିବାର ପ୍ରତିଷେଧ ଯେପରିକି ଗଭୀର ଶିରା ଥ୍ରୋମ୍ବୋସିସ୍ (DVT) ଏବଂ ଫୁସଫୁସ ଏମ୍ବୋଲିଜ୍ମର ଚିକିତ୍ସା ପାଇଁ ବ୍ୟବହୃତ ହୁଏ । ଅସ୍ତ୍ରୋପଚାର ପରେ, ଡାକ୍ତରଖାନାର ଲୋକମାନଙ୍କ ମଧ୍ୟରେ ଯେଉଁମାନେ ଚଳପ୍ରଚଳ ହେଉ ନାହାଁନ୍ତି ଏବଂ ହେମୋଡାଏଲିସିସ ଆକାରରେ ବ୍ୟବ‌ହାର କରାଯାଇପାରେ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ଏହା ଅନେକ ୟୁରୋପୀୟ ଦେଶ ଏବଂ କାନାଡାରେ ଉପଲବ୍ଧ କିନ୍ତୁ ଯୁକ୍ତରାଷ୍ଟ୍ର ଆମେରିକା ନୁହେଁ । 

## ଆଧାର
ଓପିଓଏଡ ଆଗୋନିଷ୍ଟ ଥେରାପି

**ଓପିଓଏଡ ଆଗୋନିଷ୍ଟ ଥେରାପି** (**OAT**) ହେଉଛି ଏକ ଚିକିତ୍ସା ପଦ୍ଧତି ଯେଉଁଥିରେ ଓପିଓଏଡ୍ ବ୍ୟବହାର ବେମାରୀ (OUD) ଥିବା ଲୋକଙ୍କୁ ଦିଆଯାଏ । ଏହା ବ୍ୟବହାର କଲେ ପ୍ରତ୍ୟାହାର, ଲୋଭ, ଏଚଆଇଭି/ଏଡସ ଏବଂ ମୃତ୍ୟୁ ହ୍ରାସ ହୁଏ ।

ସାଧାରଣତଃ ବ୍ୟବହୃତ ବିକଳ୍ପଗୁଡ଼ିକ ହେଉଛି ମେଥାଡନ ଓବୁପ୍ରେନର୍ଫିନ ଏବଂ ବୁପ୍ରେନର୍ଫିନ/ନାଲୋକ୍ସୋନ ଅନ୍ତର୍ଭୂକ୍ତ ହୋଇପାରେ । ଏହାର ପ୍ରତି ମାତ୍ରା ସାଧାରଣତଃ ୨୪ରୁ ୩୬ ଘଣ୍ଟା  ପ୍ରଭାବଶାଳୀ ହୁଏ ଏବଂ ସାମାନ୍ୟ ଉଲ୍ଲାସରେ ପରିଣତ ହୁଏ ।

ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ନିଦ୍ରାଳୁ ଏବଂ ଝାଳ ନିର୍ଗତ ହୋଇପାରେ । ଏହି ବିପଦଗୁଡିକ ମେଥାଡୋନ ଅପେକ୍ଷା ଅଧିକ ଥାଏ ।

ଓପିଏଡ୍ ଆଗୋନିଷ୍ଟ ଥେରାପି ୧୯୫୯ ମସିହାରେ କାନାଡ଼ାରେ ଚିକିତ୍ସା ବ୍ୟବହାରରେ ବ୍ୟବ‌ହୃତ ହୋଇଥିଲା । ୨୦୨୦ରେ ୟୁରୋପରେ ଓୟୁଡି ଥିବା ଲୋକଙ୍କ ମଧ୍ୟରୁ ପ୍ରାୟ ଅଧାଠାରୁ ଏସିଆ ଏବଂ ଆଫ୍ରିକାରେ ବ୍ୟବହାର ହାର ଭିନ୍ନ ଭିନ୍ନ ହୋଇଥାଏ । ଉଭୟ ଔଷଧର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । କାନାଡ଼ାରେ ଏହାର ଖର୍ଚ୍ଚ ପ୍ରାଦେଶିକ ସରକାରଙ୍କ ବ‌ହନ କରନ୍ତି ।

## ଆଧାର
ସୁବାସ କର

**ସୁବାସ କର** (ଜନ୍ମ: ୨୮ ଅପ୍ରେଲ ୧୯୪୬) ଜଣେ ଓଡ଼ିଆ  ଗୀତିକବି, ବେହେଲା ବାଦକ, ମଞ୍ଚ ଅଭିନେତା ଓ ସଂଗୀତ ନିର୍ଦ୍ଦେଶକ । ସେ ନିଜ ନିଜ ଗୀତିକବିତା ଗ୍ରନ୍ଥ *ବାଦୁଆ ନଈ* ପାଇଁ ୨୦୦୫ରେ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ସୁବାସ କର ପୁରୀ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା କ୍ଷେତ୍ରମୋହନ କର ଜଣେ ଜଣାଶୁଣା ତବଲା ବାଦକ ଥିଲେ । ପିତାଙ୍କ ଆଦର୍ଶରେ ଅନୁପ୍ରାଣୀତ ହୋଇ ସୁବାସ ନିଜେ ଜଣେ ଦକ୍ଷ ତବଲା ବାଦକ ତଥା ମଞ୍ଚାଭିନେତା ହୋଇପାରିଥିଲେ । ଏହା ବ୍ୟତୀତ ସେ ଅନାମ ସାହିତ୍ୟ ଗୋଷ୍ଠୀର ଜଣେ ସକ୍ରିୟ ସଦସ୍ୟ ଥିଲେ । ଆକାଶବାଣିର ସ୍ୱୀକୃତିପ୍ରାପ୍ତ ଗୀତିକବି ସୁବାସଙ୍କ ଅନେକ ଗୀତ ଚଳଚ୍ଚିତ୍ର ଓ ବିଭିନ୍ନ ଅଡ଼ିଓ କ୍ୟାସେଟମାନଙ୍କରେ ସ୍ଥାନୀତ । ବାଦୁଆ ନଈ ତାଙ୍କ ପ୍ରକାଶିତ ଗୀତିକବିତାର ଏକମାତ୍ର ସଂକଳନ ଯାହା ୨୦୦୫ରେ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ପାଇଛି । 

## ପୁରସ୍କାର ଓ ସମ୍ମାନ 
* ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ୨୦୦୫ (*ବାଦୁଆ ନଈ* ପାଇଁ)
## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଗୀତିକାର
ଶ୍ରେଣୀ:ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଲେଖକ
ଶ୍ରେଣୀ:ପୁରୀ ଜିଲ୍ଲାର ଲୋକ
ରେଜାଫଙ୍ଗିନ

**ରେଜାଫଙ୍ଗିନ** (ଇଂରାଜୀ ଭାଷାରେ **Rezafungin**), ବିକ୍ରୟ ନାମ  ରେଜ୍ଜାୟୋ, ହେଉଛି ଏକ କବକ ବିରୋଧୀ ବା ଆଣ୍ଟିଫଙ୍ଗାଲ ଔଷଧ ଯାହା ଇନଭେସିଭ କାଣ୍ଡିଡିଆସିସ ଓ କାଣ୍ଡିଡେମିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଅଳ୍ପ କିମ୍ବା କୌଣସି ବିକଳ୍ପ ଚିକିତ୍ସା ନ ଥିବା ବୟସ୍କମାନଙ୍କ କ୍ଷେତ୍ରରେ ଦିଆହୁଏ । ଏହା ଏକ ଶିରାରେ ଧୀର ଇଞ୍ଜେକସନ ଆକାରରେ ଦିଆଯାଏ ।

୨୦୨୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ରେଜାଫଙ୍ଗିନ ଅନୁମୋଦିତ ହୋଇଥିଲା । ୨୦୨୧ ମସିହାରେ ୟୁରୋପରେ ଏହାକୁ ଏକ 'ଅନାଥ ଔଷଧର' ନାମ ଦିଆଯାଇଛି ।

## ଆଧାର
ବୀରକିଶୋର ପାଢ଼ୀ

**ବୀରକିଶୋର ପାଢ଼ୀ** (୧୧ ଅଗଷ୍ଟ ୧୯୩୦ - ୬ ସେପ୍ଟେମ୍ବର ୨୦୧୦) ଜଣେ ଓଡ଼ିଆ ଶିଶୁ ସାହିତ୍ୟିକ ଓ ଶିକ୍ଷକ । ସେ ନିଜର ଶିଶୁ ସାହିତ୍ୟ ପୁସ୍ତକ *ମୋ ମିତ:ମୋ ଗୀତ* ପାଇଁ ୨୦୦୩ରେ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ବୀରକିଶୋର ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର, ଶିକ୍ଷାରେ ସ୍ନାତକ ଶିକ୍ଷା ପ୍ରାପ୍ତ । ପ୍ରଧାନ ଶିକ୍ଷକ ଭାବେ ଅବସରପ୍ରାପ୍ତ ବୀରକିଶୋର *ଗାଁ ଭୂଇଁ* ପତ୍ରିକାର ସମ୍ପାଦକ ଥିଲେ ।

## ରଚନାବଳୀ 
* *କୁଟାକାଠି*
* *ଜାଗୁଳାଈ ଜ୍ୟୋତି*
* *ଅନାବନା କବିତା*
* *ବନ୍ଦନା*
* *ମାଟି ସ୍ୱର୍ଗ*
* *ସୋରିଷ ଫୁଲ*
* *ସଂସ୍କୃତିର ସଂକେତ*
* *କୁଆଁତାରା*
* *ଜଣାଣ ଜ୍ୟୋତି*
* *କୁନିମୁନି କବିତା*
* *ମୋ ମିତ:ମୋ ଗୀତ*
## ସମ୍ମାନ ଓ ପୁରସ୍କାର 
* ରାଜ୍ୟ ଶିଶୁ ସାହିତ୍ୟ ପୁରସ୍କାର ୧୯୬୨
* ବିଷୁବ ମିଳନ ପୁରସ୍କାର ୧୯୭୦
* ଏନସିଆରଟି ପୁରସ୍କାର ୧୯୭୮
* ରାଜ୍ୟ ଶିଶୁ ମେଳା ପୁରସ୍କାର ୧୯୯୨
* ସ୍ୱତନ୍ତ୍ର ବିଷୁବ ପୁରସ୍କାର ୧୯୯୪
* ପ୍ରଜାତନ୍ତ୍ର ପୁରସ୍କାର ୧୯୯୭
* ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର *ମୋ ମିତ:ମୋ ଗୀତ* ପାଇଁ ୨୦୦୩

## ଆଧାର 
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୧୦ ମୃତ୍ୟୁ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ସାହିତ୍ୟିକ
ରବି ତ୍ରିପାଠୀ

**ରବି ତ୍ରିପାଠୀ** (ଜନ୍ମ: ୧୯୩୬) ଜଣେ ଭାରତୀୟ ଓଡ଼ିଆ-ଭାଷୀ କଥାକାର। ସେ ୨୦୦୭ ମସିହାରେ *କାଦମ୍ବିନୀ ଆମରି ଗାଁ ଝିଅ* ପାଇଁ ଜୀବନୀ ଓ ଭ୍ରମଣ ସାହିତ୍ୟ ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
## ସଂକ୍ଷିପ୍ତ ଜୀବନୀ 
ରବି ତ୍ରିପାଠୀ ୧୯୩୬ ମସିହାରେ ଜନ୍ମଗ୍ରହଣ କରିଥିଲେ । କଟକ କଲିଜିଏଟ୍ ସ୍କୁଲ ଓ ରେଭେନସାରୁ ଆଇ ଏସ୍ ସି ପାସ୍ କରି ଭୁବନେଶ୍ୱର କୃଷି କଲେଜରୁ ସ୍ନାତକ ଏବଂ କଲିକତା ବିଶ୍ୱବିଦ୍ୟାଳୟରୁ କୃଷିରେ ସ୍ନାତକୋତ୍ତର ଉପାଧି ଲାଭ କରିଥିଲେ । ଶିକ୍ଷା ସମାପ୍ତି ପରେ ସେ ଓଡ଼ିଶା ସରକାରଙ୍କ କୃଷି ସେବାରେ ଚାକିରୀ କରିଥିଲେ । ଲେଖାଲେଖିରେ ଆଗ୍ରହୀ ହୋଇ ସେ କେତେଖଣ୍ଡି ଜୀବନୀ ଓ ଅନୁବାଦ କରିଯାଇଛନ୍ତି । *କାଦମ୍ବିନୀ ଆମରି ଗାଁ ଝିଅ* ପାଇଁ ସେ ୨୦୦୭ରେ ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ରଚନାବଳୀ 
* *କାଦମ୍ବିନୀ ଆମରି ଗାଁ ଝିଅ
* *ପର୍ବତପୁତ୍ର ଓ ଅନ୍ୟାନ୍ୟ ଗଳ୍ପ
## ସମ୍ମାନ 
୨୦୦୭ : ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର *କାଦମ୍ବିନୀ ଆମରି ଗାଁ ଝିଅ* ପାଇଁ
## ଆଧାର
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ସୁବାସ ଚନ୍ଦ୍ର ମିଶ୍ର

**ସୁବାସ ଚନ୍ଦ୍ର ମିଶ୍ର** (ଜନ୍ମ: ୧ ଜୁଲାଇ ୧୯୫୦) ଜଣେ ଭାରତୀୟ ଓଡ଼ିଆ-ଭାଷୀ କବି, ପ୍ରାବନ୍ଧିକ, ଗବେଷକ ତଥା ସଂକଳକ । ସେ ୨୦୦୪ ମସିହାରେ *ଆଜ୍ଞା* ପାଇଁ ଜୀବନୀ ଓ ଭ୍ରମଣ ସାହିତ୍ୟ ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
## ସଂକ୍ଷିପ୍ତ ଜୀବନୀ 
ସୁବାସ ଚନ୍ଦ୍ର ମିଶ୍ର ନବରଙ୍ଗପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ଏକାଧାରରେ ଜଣେ କବି, ପ୍ରାବନ୍ଧିକ, ସଂଗଠକ, ସ୍ତମ୍ବଲେଖକ, ଆଦିବାସୀ ଭାଷା ଓ ସଂସ୍କୃତିର ଗବେଷକ । ଓଡ଼ିଶାର ଉପାନ୍ତ ଅଞ୍ଚଳରେ ଓଡ଼ିଆ ଭାଷା ସାହିତ୍ୟ ଓ ସଂସ୍କୃତିର ପ୍ରସାର ଓ ପ୍ରଚାର ଦିଗରେ ସେ ନିରବଚ୍ଛିନ୍ନ ପ୍ର୍ୟୟାସରତ । 

## ରଚନାବଳୀ 
* *ଚୈତ୍ରଗାନ
* *ସହିଦ ଲକ୍ଷ୍ମଣ ନାଏକ
* *ସ୍ୱାଧୀନତା ସଂଗ୍ରାମୀ ବିଶ୍ୱନାଥ ପଟ୍ଟନାୟକ
* *କୋରାପୁଟର ଗାନ୍ଧି (ରାଧାକୃଷ୍ଣ ବିଶ୍ୱାସରାୟଙ୍କ ଜୀବନୀ)
* *ଶହୀଦ ବଗାପୂଜାରୀ
* *ବିପ୍ଳବୀ ଲକ୍ଷ୍ମୀଚନ୍ଦ୍ର ଦାସ
* *ଜଣେ ସ୍ୱାଧୀନତା ସଂଗ୍ରାମୀର କାହାଣୀ : ରବିସିଂ ମାଝୀଙ୍କ ଜୀବନୀ
* *ଆଜ୍ଞା (ବିଶ୍ୱନାଥ ପଟ୍ଟନାୟକଙ୍କ ଜୀବନୀ)
## ସମ୍ମାନ ଓ ପୁରସ୍କାର 
* ୨୦୦୪: ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଜୀବନୀ ଓ ଭ୍ରମଣ ସାହିତ୍ୟ)
* ରାଜା ସୁଢ଼ଳ ଦେବ ସ୍ମାରକୀ ସମ୍ମାନ
## ଆଧାର
ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ନବରଙ୍ଗପୁର ଜିଲ୍ଲାର ଲୋକ
ସଲବାକ୍ଟମ/ଡର୍ଲୋବ୍ୟାକ୍ଟମ

**ସଲବାକ୍ଟମ/ଡର୍ଲୋବ୍ୟାକ୍ଟମ** (ଇଂରାଜୀ ଭାଷାରେ  **Sulbactam/durlobactam**), ବିକ୍ରୟ ନାମ  **ଜାକଡୁରୋ**, ହେଉଛି ଏକ ସହ-ପ୍ୟାକେଜ୍ ଔଷଧ ଯାହା *ଏସିନେଟୋବ୍ୟାକ୍ଟର ବାଉମାନନି-କାଲକୋଏସେଟିକ୍ସ* କମ୍ପ୍ଲେକ୍ସଦ୍ୱାରା ପ୍ରସ୍ତୁତ ଜୀବାଣୁ ନିମୋନିଆର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହାକୁ ୩ ଘଣ୍ଟାରୁ ଅଧିକ ସମୟ ଧରି ଶିରାରେ ଇଞ୍ଜେକସନ  ଆକାରରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ସ୍ୱଳ୍ପ ଲୋହିତ ରକ୍ତ କଣିକା, ତରଳ ଝାଡ଼ା ଏବଂ କମ ରକ୍ତ ପୋଟାସିଅମ ହୋଇପାରେ ।

## ଆଧାର
ବେଟ୍ଟା କୁରୁମ୍ବା ଭାଷା

**ବେଟ୍ଟା କୁରୁମ୍ବା ଭାଷା** (*ବେଟ୍ଟା କୁରୁମ୍ବା*) ଏକ ଭାରତୀୟ ଭାଷା ଅଟେ । ଏହା କନ୍ନଡ଼ା ଓ ତାମିଲ ସହିତ ଘନିଷ୍ଠ ଭାବରେ ଜଡ଼ିତ ଏକ ଦ୍ରାବିଡ଼ ଭାଷା କନ୍ନଡ଼ ଭାଷାରେ ବେଟ୍ଟା ଅର୍ଥ ପାହାଡ଼ ବା ପର୍ବତ ଏବଂ କୁରୁମ୍ବା ଅର୍ଥ ମେଣ୍ଢାପାଳକ ଅଟେ ।

## ଆଧାର
## ବାହାର ଲିଙ୍କ୍ 
*Coelho, Gail Maria (2003): A Grammar of Betta Kurumba (PDF).
*
* 
*  Accessed 30 July 2023.
* 
* 
* 

* ELAR Open Access Archive

ଶ୍ରେଣୀ:ତାମିଲ ଭାଷା
ଶ୍ରେଣୀ:କେରଳର ଭାଷା
ଶ୍ରେଣୀ:ଭାରତର ଭାଷା
ବିଳାସପୁରୀ ଭାଷା

**ବିଳାସପୁରୀ ଭାଷା** (ହିମାଚଳୀ ଟାକ୍ରି: ), ବା **କହ୍ଲୁରୀ** (ଟାକ୍ରି:) ହିମଚାଳୀ ଭାଷାର ଏକ ବୋଲି ଅଟେ । ଉତ୍ତର ଭାରତର ହିମାଚଳ ପ୍ରଦେଶ ରାଜ୍ୟର ବିଳାପସପୁର ଜିଲ୍ଲାରେ ହିମାଚଳୀ ଭାଷାର ଏହି ବୋଲି ବା ଉପଭାଷା ବ୍ୟବହାର କରାଯାଏ । ୨୦୧୧ ଜନଗଣନା ଅନୁସାରେ, ବିଳାସପୁରୀ/କହଲୁରୀ ଭାଷାଭାଷୀଙ୍କ ସଂଖ୍ୟା ୨,୯୫,୮୦୫ ଅଟେ ।

ହୋସିଆରପୁର ଜିଲ୍ଲାର ପାହାଡ଼ିଆ ଅଞ୍ଚଳର ଉପଭାଷା ପାହାଡ଼ି (ଟାକ୍ରି: 𑚞𑚩𑚭𑚪𑚯) ନାମରେ ମଧ୍ୟ ପରିଚିତ ।

## ଉପଭାଷା 
ବିଳାସପୁରର ପାଞ୍ଚଟି ଉପଭାଷା ଅଛି:

# ଉତ୍ତର-ପୂର୍ବ ବିଳାସପୁରୀ (କୁମାର ହାତୀର ଉତ୍ତର-ପୂର୍ବ); ମାଣ୍ଡିଲିଙ୍କ ସହ ସାମଞ୍ଜସ୍ୟ ।
# ଉତ୍ତର ବିଳାସପୁରୀ (କୁମାର ହାତୀର ଉତ୍ତର); ମାଣ୍ଡିଲିଙ୍କ ସହ ସାମଞ୍ଜସ୍ୟ ।
# ପଶ୍ଚିମ ବିଳାସପୁରୀ: ସମସ୍ତ କାହଲୁରୀ ଉପଭାଷାର ସର୍ବାଧିକ ପଞ୍ଜାବୀ ଶବ୍ଦ ଅଛି ।
# କେନ୍ଦ୍ରୀୟ ବିଳାସପୁର: ବିଳାସପୁର (ଐତିହାସିକ) ସହର ଏବଂ ଏହାର ଆଖପାଖ ଅଞ୍ଚଳ; ପଞ୍ଜାବୀ ସହ ସାମଞ୍ଜସ୍ୟ ରହିଛି ।
# ଡେଭିନ୍ ବା ଦୌର: ବିଳାସପୁର (ଐତିହାସିକ) ସହରର ପୂର୍ବ ଓ ଦକ୍ଷିଣ-ପୂର୍ବ ।

କାହଲୁରୀର ଉପଭାଷା ଗୁଡ଼ିକ ଏତେ ଘନିଷ୍ଠ ଭାବରେ ସମ୍ପୃକ୍ତ ଯେ କେହି ସେମାନଙ୍କୁ ଏକ ଉପଭାଷା କହଲୁରି କିମ୍ବା ବିଳାସପୁରୀ ବୋଲି କହିପାରନ୍ତି ।

## ସ୍ଥିତି 
ଏହି ଭାଷାକୁ ସାଧାରଣତଃ ପାହାଡ଼ୀ ବା ହିମାଚଳୀ କୁହାଯାଏ । ସ୍ୱାଧୀନତା ପୂର୍ବରୁ କେତେକ ଅନୁଷ୍ଠାନ ଥିଲା ଯାହାକୁ କାହଲୁରିରେ ପ୍ରକାଶ କରିବା ପାଇଁ ସରକାରୀ ପୃଷ୍ଠପୋଷକତା ମିଳିଥିଲା । ସ୍ୱାଧୀନତା ପରଠାରୁ ହିନ୍ଦୀକୁ ସମର୍ଥନ କରିବା ପାଇଁ ଏହି ସବୁ ଅନୁଷ୍ଠାନ ଆଜି ଭଙ୍ଗାରୁଜା ଅବସ୍ଥାରେ ପଡ଼ି ରହିଛି । ଏହି ଭାଷା ପାଇଁ ଶିକ୍ଷାଦାନ କରୁଥିବା କୌଣସି ଅନୁଷ୍ଠାନ ନଥିବାରୁ ଷ୍ଟାଣ୍ଡାର୍ଡ଼ ପଞ୍ଜାବୀ କିମ୍ବା ହିନ୍ଦୀ ଭଳି ଅନ୍ୟ ସ୍ୱୀକୃତିପ୍ରାପ୍ତ ଭାଷାର ଆଧିପତ୍ୟ ଯୋଗୁଁ ଭାଷା/ଉପଭାଷା ବିପଦରେ ପଡ଼ିଛି ।

ହିମାଚଳ ପ୍ରଦେଶର ଏକାଧିକ ପାହାଡ଼ୀ ଭାଷାକୁ ପ୍ରତିନିଧିତ୍ୱ କରୁଥିବା ସମ୍ବିଧାନର ଆଠଟି ଅନୁସୂଚୀରେ 'ପାହାଡ଼ି (ହିମାଚଳୀ)'କୁ ଅନ୍ତର୍ଭୁକ୍ତ କରିବା ପାଇଁ ୨୦୧୦ ମସିହାରେ ରାଜ୍ୟ ବିଧାନ ସଭାରେ ଦାବି କରାଯାଇଥିଲା । ଭାଷାକୁ ବଞ୍ଚାଇବା ପାଇଁ ଛୋଟ ଛୋଟ ସଂଗଠନ ଉଦ୍ୟମ କରୁଥିବା ବେଳେ ସେବେଠାରୁ ଏ ଦିଗରେ କୌଣସି ସକାରାତ୍ମକ ଅଗ୍ରଗତି ହୋଇନାହିଁ । ରାଜନୈତିକ ଆଗ୍ରହ କାରଣରୁ ଏହି ଭାଷା ବର୍ତ୍ତମାନ ପଞ୍ଜାବୀର ଏକ ଉପଭାଷା ଭାବରେ ରେକର୍ଡ଼ କରାଯାଇଛି, ଯାହା ଜି.ଏ. ଗ୍ରିୟର୍ସନଙ୍କଦ୍ୱାରା କରାଯାଇଥିବା ସିଦ୍ଧାନ୍ତ ଆଧାରରେ କରାଯାଇଥିଲା ଯିଏ କହଲୁରୀଙ୍କୁ ପଞ୍ଜାବୀର ଏକ 'ଅସଭ୍ୟ' ସଂସ୍କରଣ ବୋଲି କହିଥିଲେ । ସେବେଠାରୁ ଭାଷାବିତ୍‌ମାନେ ଏହି ସିଦ୍ଧାନ୍ତକୁ ପରିବର୍ତ୍ତନ କରି ଏହାକୁ ପଶ୍ଚିମୀ ପାହାଡ଼ୀର ଅନ୍ୟ ଉପଭାଷାଠାରୁ ଅଧିକ ନିକଟତର ବୋଲି ପ୍ରମାଣିତ କରିଛନ୍ତି ।

## ଆଧାର 
## ବାହାର ଲିଙ୍କ୍ 
* Singh, Amitjit.  "The Language Divide in Punjab." *Sagar*, Volume 4, Number 1, Spring 1997.

ଶ୍ରେଣୀ:ହିମାଚଳ ପ୍ରଦେଶର ଭାଷା
ଶ୍ରେଣୀ:ଭାରତର ଭାଷା
ଫୁଟିବାଟିନିବ

**ଫୁଟିବାଟିନିବ** (ଇଂରାଜୀ ଭାଷାରେ  **Futibatinib**), **ଲିଟଗୋବି** ଏହାର ଏକ ବିକ୍ରୟ ନାମ, ହେଉଛି ପିତ୍ତ ନଳୀ କର୍କଟ  (କୋଲାଙ୍ଗିଓକାର୍ସିନୋମା) ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।

ପାର୍ଶ୍ୱ ପ୍ରତିକ୍ରିୟାରେ ନଖ ସମସ୍ୟା, ମାଂସପେଶୀ ଯନ୍ତ୍ରଣା, କୋଷ୍ଠକାଠିନ୍ୟ, ତରଳ ଝାଡ଼ା, ଥକ୍କା, ଶୁଖିଲା ପାଟି, କେଶହାନୀ, ବୃକ୍‌କ ସମସ୍ୟା, ଯକୃତ ସମସ୍ୟା, କମ୍ ରକ୍ତ ପ୍ଲାଟେଲେଟ୍, ସ୍ୱଳ୍ପ ଧଳା ରକ୍ତ କଣିକା, ଇଲେକ୍ଟ୍ରୋଲାଇଟ୍ ସମସ୍ୟା ଏବଂ  ମୂତ୍ରନଳୀ ସଂକ୍ରମଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଖି ସମସ୍ୟା (ନେତ୍ରପଟଳ ସ୍ଖଳନ) ଏବଂ କୋମଳ ତନ୍ତୁ ମିନେରାଲାଇଜେସନ୍ ଅନ୍ତର୍ଭୁକ୍ତ ହୋଇପାରେ ।

୨୦୨୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଫୁଟିବାଟିନିବ ଅନୁମୋଦିତ ହୋଇଥିଲା ।

## ଆଧାର
ନେଟିଲମାଇସିନ

{{Infobox drug|verifiedrevid=462259703|image=Netilmicin structure.svg

|pronounce=|tradename=Netromycin, others|synonyms=1-N-ethylsisomicin|IUPAC_name=(2*R*,3*R*,4*R*,5*R**S*,2*S*,3*R*,4*S*,6*R**S*,3*R*)-3-amino-6-(aminomethyl)-3,4-dihydro-2*H*-pyran-2-yl]oxy}-6-(ethylamino)-2-hydroxycyclohexyl]oxy}-5-methyl-4-(methylamino)oxane-3,5-diol

|pregnancy_AU=|pregnancy_US=|pregnancy_category=|routes_of_administration=Eye drop, by injection|onset=|duration_of_action=|Drugs.com=|MedlinePlus=|legal_AU=|legal_UK=POM|legal_US=|legal_status=|bioavailability=~0%|protein_bound=|metabolism=|elimination_half-life=2.5 hours|excretion=|C=21|H=41|N=5|O=7|SMILES=O[C@]3(C)[C@H](NC)[C@@H](O)[C@@H](O[C@H]2[C@H](NCC)C[C@H](N)[C@@H](OC1O\C(=C/CC1N)CN)[C@@H]2O)OC3|StdInChI=1S/C21H41N5O7/c1-4-26-13-7-12(24)16(32-19-11(23)6-5-10(8-22)31-19)14(27)17(13)33-20-15(28)18(25-3)21(2,29)9-30-20/h5,11-20,25-29H,4,6-9,22-24H2,1-3H3/t11?,12-,13+,14-,15+,16+,17-,18+,19?,20+,21-/m0/s1|StdInChI_Ref=|StdInChIKey=CIDUJQMULVCIBT-KALHTFJLSA-N|StdInChIKey_Ref=}}

**ନେଟିଲମାଇସିନ** (ଇଂରାଜୀ ଭାଷାରେ **Netilmicin**),    **ନେଟ୍ରୋମାଇସିନ୍** ଏହାର ଏକ ବିକ୍ରୟ ନାମ, ହେଉଛି ଏକ ଆଣ୍ଟିବାୟୋଟିକ୍ ଯାହା ଅନ୍ୟାନ୍ୟ ଜୀବାଣୁ ସଂକ୍ରମଣ ମଧ୍ୟରେ  ନେତ୍ରାବରଣ ପ୍ରଦାହ ଏବଂ ମୂତ୍ରନଳୀ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ ।   ଏହା ଆଖି ବୁନ୍ଦା ଭାବରେ ଦିଆଯାଏ ଏବଂ ଇଞ୍ଜେକସନ ଆକାରରେ ମଧ୍ୟ ଦିଆଯାଏ । 

୧୯୭୩ ମସିହାରେ ନେଟିଲମାଇସିନ ପ୍ୟାଟେଣ୍ଟ ହୋଇଥିଲା ଏବଂ ୧୯୮୧ରେ ଚିକିତ୍ସା ପାଇଁ  ପାଇଁ ଅନୁମୋଦିତ ହୋଇଥିଲା । ୨୦୧୯ରେ ବ୍ରିଟେନରେ ବାହ୍ୟ ଚକ୍ଷୁ ସଂକ୍ରମଣ ପାଇଁ ଏହାକୁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ଏହି ଚିକିତ୍ସାର ଏକ କୋର୍ଷର ମୂଲ୍ୟ ପ୍ରାୟ ୧୦ ପାଉଣ୍ଡ । ସିସସୋମାଇସିନକୁ ପରିବର୍ତ୍ତନ କରି ଏହା ପ୍ରସ୍ତୁତ କରାଯାଏ ।

## ଆଧାର
ବେଣୁଧର ପାଢ଼ୀ

**ଡକ୍ଟର ବେଣୁଧର ପାଢ଼ୀ** (ଜନ୍ମ: ୧୯୫୯  ଖଇରାବାଦ, ଯାଜପୁର) ଠାରେ ଜନ୍ମିତ ଜଣେ ଭାରତୀୟ ଓଡ଼ିଆ-ଭାଷୀ ସମାଲୋଚକ, ପ୍ରାବନ୍ଧିକ, ସ୍ତମ୍ଭକାର, ବକ୍ତା, ଗବେଷକ ତଥା ସଂକଳକ । ସେ ୧୯୮୦ ପରବର୍ତ୍ତୀ ଓଡ଼ିଆ ସମାଲୋଚନା ସାହିତ୍ୟ ରଚନା ପାଇଁ ଜଣାଶୁଣା ।

## ସଂକ୍ଷିପ୍ତ ଜୀବନୀ 
ବେଣୁଧର ପାଢ଼ୀ ଯାଜପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ଓଡ଼ିଶା ସରକାରଙ୍କ ଉଚ୍ଚ ଶିକ୍ଷା ବିଭାଗ ଅଧିନରେ ବିଭିନ୍ନ ମହାବିଦ୍ୟାଳୟରେ ପ୍ରାଧ୍ୟାପକ ଓ ବିଭାଗୀୟ ମୁଖ୍ୟ ଭାବେ କାର୍ଯ୍ୟ କରିଥିଲେ । ସେ ସମସାମୟିକ ସମାଲୋଚନା ସାହିତ୍ୟ ଜଗତରେ ବେଶ୍ ଜଣାଶୁଣା । ତାଙ୍କ ଅଧିନରେ ବହୁ ଛାତ୍ରଛାତ୍ରୀ ଉପାଧ୍ୟୁତ୍ତର ଗବେଷଣା କରିଛନ୍ତି ।

## ରଚନାବଳୀ 
* *ସଂସ୍କୃତି ଓ ସାଂପ୍ରତିକତା* 
* *ଓଡ଼ିଆ ସାହିତ୍ୟର ଇତିହାସ*
* *ସନ୍ତ୍ରାସବାଦ*
* *ଫିକା ତିରଙ୍ଗା*
* *ମଗଜ ମନ୍ଥନ*
* *କବିତାର ଭିନ୍ନ ନକ୍ସା*
* *ଡେଣାଛିଣ୍ଡା କଙ୍କି ଓ ଝିଅର ଭାଗ୍ୟ*
* *ଉତ୍ତର ଆଧୁନିକତା : ଭୂମିରୁ ସୀମା*
* *ବିଦଗ୍ଧ ବିମର୍ଶ*
* *କବିର ଘର*
* *ପ୍ରବନ୍ଧ : ଦେଶକାଳ*
* *ଲୋକସାହିତ୍ୟ ଓ ଲୋକସାହିତ୍ୟ ତତ୍ତ୍ୱ*
* *ସାହିତ୍ୟ ତତ୍ତ୍ୱ : ପ୍ରାଚ୍ୟ ପାଶ୍ଚାତ୍ୟ*
* *ସାହିତ୍ୟ ଓ ମୂଲ୍ୟବୋଧ*
* *ସାହିତ୍ୟର କାୟାକଳ୍ପ*
* *କବିତାର କୋଷ୍ଠୀ କୁଣ୍ଡଳି*
* *ପ୍ରାୟୋଗିକ ଭାଷା ଓ ସୃଜନ କ୍ରିୟା*
* *ବିବିଧ ବିମର୍ଶ*
* *କିଛି କଥା କିଛି ବିଚାର*
* *ଜଗତୀକରଣ ଅର୍ଥନୀତି : ଗ୍ୟାଟ୍ ଓ ଡଙ୍କେଲ ଚିଠା*
* *ଗବେଷଣା ବିଧି ଓ ନନ୍ଦନ ତତ୍ତ୍ୱ
* *ଓଡ଼ିଆ ସାହିତ୍ୟର ସଂକ୍ଷିପ୍ତ ଇତିହାସ*
* *ପ୍ରାୟୋଗିକ ଭାଷା ଓ ସୃଜନ କ୍ରିୟା
## ପୁରସ୍କାର ଓ ସମ୍ମାନ
* ଝଙ୍କାର ପୁରସ୍କାର (ପ୍ରବନ୍ଧ), ୨୦୨୫ 
* ସତ୍ୟବାଦୀ ପୁରସ୍କାର
* ଗଙ୍ଗାଧର ବଳ ସ୍ମାରକୀ ପୁରସ୍କାର ୨୦୨୨ (ଆନନ୍ଦପୁର ସାହିତ୍ୟ ପରିଷଦ, କେନ୍ଦୁଝର)
## ଆଧାର
ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ସମାଲୋଚକ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ରମେଶ ପତ୍ରୀ

**ରମେଶ ପତ୍ରୀ** (ଜନ୍ମ: ୨୧ ଅପ୍ରେଲ ୧୯୫୦) ଜଣେ ଓଡ଼ିଆ ଶିଶୁ ସାହିତ୍ୟିକ । ସେ ନିଜ ଶିଶୁ ସାହିତ୍ୟ ସଂକଳନ *ଚିକୁନ ଓ ଚଢ଼େଇ* ନିମନ୍ତେ ୨୦୦୭ରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
## ସଂକ୍ଷିପ୍ତ ଜୀବନୀ 
ରମେଶ ୧୯୫୦ ମସିହା ଅପ୍ରେଲ ମାସ ୨୧ ତାରିଖରେ ସୁବର୍ଣ୍ଣପୁର ଜିଲ୍ଲାର ତରଭାଠାରେ ଜନ୍ମଗ୍ରହଣ କରିଥିଲେ । ୧୯୭୭ରେ ସେ କୋରାପୁଟ ଜିଲ୍ଲାରୁ ଶିକ୍ଷକତା ଆରମ୍ଭ କରି ବିଭିନ୍ନ ବିଦ୍ୟାଳୟରେ ଶିକ୍ଷକତା କରିବା ପରେ ଶେଷରେ ବଲାଙ୍ଗୀର ଜିଲ୍ଲା ଶିକ୍ଷକ ଶିକ୍ଷା ଓ ପ୍ରଶିକ୍ଷଣ ଅନୁଷ୍ଠାନରୁ ଅବସର ଗ୍ରହଣ କଲେ । ଓଡ଼ିଶାର ପାରମ୍ପରିକ କଣ୍ଢେଇ ନାଟରେ ଗବେଷଣା କାର୍ଯ୍ୟ ନିମନ୍ତେ ସମ୍ବଲପୁର ବିଶ୍ୱବିଦ୍ୟାଳୟରୁ ସେ ଡକ୍ଟରେଟ୍ ଉପାଧି ଲାଭ କରିଥିଲେ । ଶିକ୍ଷକତା କ୍ଷେତ୍ରରେ ଉଲ୍ଲେଖନୀୟ ଅବଦାନ ନିମନ୍ତେ ସେ ଭାରତର ତତ୍କାଳୀନ ରାଷ୍ଟ୍ରପତି ଏ.ପି.ଜେ. ଅବଦୁଲ କଲାମଙ୍କଠାରୁ ରାଷ୍ଟ୍ରପତି ପୁରସ୍କାର ଲାଭ କରିଥିଲେ । ସେ ଭାରତୀୟ ଭାବେ ୨୦୧୫-୧୬ରେ ବିନାନୀ ଫାଉଣ୍ଡେସନ, ମୁମ୍ବାଇ ତରଫରୁ "ବାତ୍ସଲ୍ୟ" ଉପାଧି ପାଇଥିଲେ । ଜଣେ ଲେଖକ, ଗାଳ୍ପିକ ଓ ଶିଶୁ ସାହିତ୍ୟିକ ଭାବେ ଜଣାଶୁଣା । *ଝୁଲୁ ହାତୀ* ପାଇଁ ସେ ଜାତୀୟ ପୁରସ୍କାର ଓ ସର୍ବୋତ୍ତମ ଆଚାର୍ଯ୍ୟ ଉପାଧି ଏବଂ ଅନ୍ୟତମ ପୁସ୍ତକ *ମାଟି ହେଲା ସରଗ* ପାଇଁ ମଧ୍ୟ ଜାତୀୟ ପୁରସ୍କାର ପାଇଥିଲେ । ତାଙ୍କର ସହସ୍ରାଧିକ ଲେଖା ପତ୍ରପତ୍ରିକାରେ ପ୍ରକାଶିତ ଏବଂ ଆକାଶବାଣୀ ଜୟପୁର, ସମ୍ବଲପୁର ଓ ବଲାଙ୍ଗୀର କେନ୍ଦ୍ରରୁ ପ୍ରଚାରିତ । ରମେଶଙ୍କ ପିତା ବୃନ୍ଦାବନ ପତ୍ରୀ ଜଣେ ସାହିତ୍ୟିକ ଥିଲେ ଓ ବଡ଼ଭାଇ ଉମେଶ ପତ୍ରୀ ମଧ୍ୟ ଜଣେ ଲେଖକ ।

## ରଚନାବଳୀ 
### ଶିଶୁ ସାହିତ୍ୟ 
* *ଚିକୁନ ଓ ଚଢ଼େଇ*
* *ଝୁଲୁ ହାତୀ*
* *ମାଟି ହେଲା ସରଗ*
* *ବନ ରାଇଜର କଥା*
* *ବଣ୍ଡାଘାଟୀର ବାଘୁଣୀ*
* *ଗାଉଁଲି ଗପ*
* *ବଡ଼ ବଡ଼ ଗଲେ ଯେଉଁ ବାଟରେ*
* *କଳାକାରର ହାତ*
* *ସୁବର୍ଣ୍ଣପୁରର ଲୋକକଥା*
* *ନରି*
* *ବଲାଙ୍ଗୀରର ଲୋକକଥା*
* *ଆଫ୍ରିକାର ରାଜା*
* *ଲଢ଼ିଲା ସେ ବୀରପରି*
* *ପୃଥିବୀର ଶ୍ରେଷ୍ଠ ଲୋକଗଳ୍ପ*
* *କଳାକାର*
* *ଆମେ ବି ଉଡ଼ିବୁଁ*
* *ମୁକ୍ତିସେନା*
* *ଜାପାନ ଦେଶର ଲୋକକଥା*
* *ଚୀନ୍ ଦେଶର ଲୋକକଥା*
* *ଋଷିଆର ଲୋକକଥା*
* *ମରିଶସର ଲୋକକଥା*
* *ଆଜିର କାହାଣୀ*
* *ପଙ୍ଗୁ*
* *ଡିଙ୍ଗୁର ସଂସାର*
* *ବାଘାଯତୀନ*
* *ବଡ଼ ମଣିଷଙ୍କ ଜୀବନ କଥା*
* *ବୀର ବାଳକ*
* *ଗହନ ବନର କଥା*
* *ଓଡ଼ିଶାର ଲୋକକଥା*
* *ସୋନପୁରର ଲୋକକଥା*
* *କନ୍ଧମାଳର ଲୋକକଥା*
* *କଳାହାଣ୍ଡିର ଲୋକକଥା*
* *ମହାରାଷ୍ଟ୍ର ଲୋକକଥା*
* *ଭାରତର ଶ୍ରେଷ୍ଠ ଲୋକଗଳ୍ପ*
* *ଭାରତର ଶ୍ରେଷ୍ଠ ଲୋକ କାହାଣୀ*
* *ମୋ କାହାଣୀ ପିଲାଙ୍କ ପାଇଁ*
* *ଜୀବନ ପଥେ*
### ଅନ୍ୟାନ୍ୟ 
* *ଲୋକ ପରମ୍ପରାରେ କଣ୍ଢେଇ ନାଚ*
* *ତରଭାରେ ସ୍ବାଧୀନତା ସଂଗ୍ରାମ ଏକ ଅଜ୍ଞାତ ଅଧ୍ୟାୟ*
* *ଧର୍ମ ନିରପେକ୍ଷତାର ସଂକଟ*
* *ମହାନ୍ ଦୟାନନ୍ଦ* (ଅନୁବାଦ)

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ବାଳ ସାହିତ୍ୟ ପୁରସ୍କାର - ୨୦୦୭ 
* ଭାରତ ସରକାରଙ୍କ ଜାତୀୟ ପୁରସ୍କାର (*ଝୁଲୁ ହାତୀ* ଓ *ମାଟି ହେଲା ସରଗ* ପାଇଁ ଦୁଇ ଥର)
* ୨୦୧୫-୧୬ରେ ବିନାନୀ ଫାଉଣ୍ଡେସନ, ମୁମ୍ବାଇ ବାତ୍ସଲ୍ୟ ଉପାଧି

## ଆଧାର 
ଶ୍ରେଣୀ: ୧୯୫୦ ଜନ୍ମ
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ: ସୁବର୍ଣ୍ଣପୁର ଜିଲ୍ଲାର ଲୋକ
କୁସୁଣ୍ଡା ଜନଜାତି

**କୁସୁଣ୍ଡା** (ନେପାଳୀ: कुसुन्डा जाति) ବା "**ବନ ରାଜା**" (ବଣର ଲୋକ), ନିଜକୁ **ମିହାକ** କହୁଥିବା, ନେପାଳର ଏକ ଜନଜାତି । ସେମାନେ ପୂର୍ବରୁ ପଶ୍ଚିମ ନେପାଳର ଜଙ୍ଗଲରେ ଶିକାରୀ-ସଂଗ୍ରାହକ ଥିଲେ ଓ ବର୍ତ୍ତମାନ ପଡ଼ୋଶୀ ଜନଜାତିଙ୍କ ସହ ବିବାହ କରି ଗ୍ରାମମାନଙ୍କରେ ବସବାସ କରୁଛନ୍ତି। ସେମାନେ ଶିକାରୀ-ସଂଗ୍ରାହକ ଥିବା ବେଳେ ମୁଖ୍ୟତଃ ରାତିରେ ଗଛରେ ବିଶ୍ରାମ ନେଉଥିବା ପକ୍ଷୀମାନଙ୍କୁ ଧନୁ ଏବଂ ଅସାଧାରଣ ଲମ୍ବା (୧୬୦ ସେ. ମି.) ସ୍ଥଳଚର ପ୍ରାଣୀ ଶିକାର ପାଇଁ ଅନୁପଯୁକ୍ତ ପରହୀନ ତୀରରେ ଶିକାର କରୁଥିଲେ । ସେମାନଙ୍କର କେବଳ ବଣଜନ୍ତୁଙ୍କ ମାଂସ ଖାଇବା ପ୍ରଥା ସାମ୍ପ୍ରତିକ ସମୟ ପର୍ଯ୍ୟନ୍ତ ଚଳିଆସିଥିଲା | କୁସୁଣ୍ଡାମାନେ ହେଉଛନ୍ତି ସର୍ବାତ୍ମବାଦର ଅନୁଗାମୀ । 

## ଇତିହାସ 
୧୯୫୬ ମସିହାରେ, ରେନେ ନେବେସ୍କି-ଭୋଜୋକୋଭିଜ୍ ତାଙ୍କ ରିପୋର୍ଟରେ କୁସୁଣ୍ଡା ଗ୍ରାମବାସୀମାନେ ନେପାଳୀ ଚାଷୀମାନଙ୍କ ସହିତ ନୀରବ ଦିଆନିଆ କରୁଥିବା କଥା ଲେଖିଥିଲେ । ସେ ଉଲ୍ଲେଖ କରିଥିଲେ ଯେ କୁସୁଣ୍ଡାମାନେ ନିକଟରେ ଶିକାର କରିଥିବା ଏକ ହରିଣ ଆଣି ଏକ ଚାଷ ଘରେ ଛାଡ଼ିଯାଇଥିଲେ । ଆଉ ଅପ୍ରକାଶିତ ଆଶା ରଖିଥିଲେ ଯେ ଚାଷୀମାନେ କୁସୁଣ୍ଡାମାନଙ୍କୁ କୃଷିଜାତ ଦ୍ରବ୍ୟ ଦେବେ। ୧୯୬୮ ମସିହାରେ ଆମେରିକୀୟ ନୃତତ୍ତ୍ୱବିତ୍ ଜୋହାନ୍ ରୀନହାର୍ଡ଼ କେନ୍ଦ୍ରୀୟ ନେପାଳର ଗୋର୍ଖା ନିକଟରେ ଶେଷ ଜୀବିତ କୁସୁଣ୍ଡାମାନଙ୍କ ମଧ୍ୟରୁ କେତେଜଣଙ୍କ ବାବଦରେ ଜାଣିବା ପରେ ୧୯୬୯ ଏବଂ ୧୯୭୫ ମସିହାରେ ପଶ୍ଚିମ ନେପାଳର ଡାଙ୍ଗ ଏବଂ ସୁରଖେତ ଉପତ୍ୟକାରେ ଅନ୍ୟ କୁସୁଣ୍ଡାମାନଙ୍କ ବାବଦରେ ଜାଣିବାକୁ ପାଇଥିଲେ । ସେମାନଙ୍କ ବାବଦରେ ସେ ମୌଳିକ ଭାଷାଗତ ଏବଂ ନୃତାତ୍ତ୍ବିକ ତଥ୍ୟ ସଂଗ୍ରହ କରିଥିଲେ।

## କୁସୁଣ୍ଡା ଭାଷା 
 ଶରୀରର ଅଙ୍ଗ ଦେଖାଇ କୁସୁଣ୍ଡାରେ ପ୍ରତି ଅଙ୍ଗର ନାମ ଉଚ୍ଚାରଣ କରୁଛନ୍ତି]]

ୱାଟର୍ସ ୨୦୦୫ରେ କୁସୁଣ୍ଡା ଭାଷାର ଏକ ମଧ୍ୟମ ଆକାରର ବ୍ୟାକରଣ ସମ୍ବନ୍ଧୀୟ ବର୍ଣ୍ଣନା ଏବଂ ଶବ୍ଦଭଣ୍ଡାର ପ୍ରକାଶ କରିଥିଲେ । କୁସୁଣ୍ଡା ବାସ୍ତବରେ ଏକ ବିଚ୍ଛିନ୍ନ ଭାଷା ବୋଲି ତାହା ଦର୍ଶାଏ । ନେପାଳୀ ଏବେ ସେମାନଙ୍କର ଦୈନନ୍ଦିନ ଯୋଗାଯୋଗ ଭାଷା । କୁସୁଣ୍ଡା ଭାଷାଭାଷୀ ସେମାନଙ୍କ ଜନଜାତି ବାହାରେ ବିବାହ କରିଥିବାରୁ ପିଲାମାନେ ଏହାକୁ ଶିଖୁନଥିଲେ ଏବଂ କୁସୁଣ୍ଡା ଭାଷାଟି ପ୍ରାୟ ମୃତପ୍ରାୟ ଥିଲା । ୨୦୧୮ ଅପ୍ରେଲ ୧୯ରେ ରାଜମାମା କୁସୁଣ୍ଡାଙ୍କ ମୃତ୍ୟୁ ପରେ ଏହା ବିଲୁପ୍ତ ହୋଇଯାଇଥିଲା ବୋଲି ଅନୁମାନ କରାଯାଉଥିଲା । ତେବେ ଜ୍ଞାନୀ ମୈୟା ସେନ-କୁସୁଣ୍ଡା ଏବଂ ତାଙ୍କ ଭଉଣୀ କମଳା ସେନ-ଖତ୍ରୀ ଅଧିକ ତଥ୍ୟ ସଂଗ୍ରହ, ଭାଷା ପ୍ରଶିକ୍ଷଣ ଏବଂ ଭାଷାର ପୁନରୁଦ୍ଧାରରେ ଯୋଗଦାନ କରିଥିଲେ । ଲେଖକ ତଥା ଗବେଷକ ଉଦୟ ରାଜ ଆଲେଙ୍କ ସହ ମିଶି ଦୁଇ ଭଉଣୀ ଆଗ୍ରହୀ ପିଲା ଓ ବୟସ୍କଙ୍କୁ ଏହି ଭାଷା ଶିଖାଇବା ଆରମ୍ଭ କରିଥିଲେ । ୨୦୨୩ ସୁଦ୍ଧା କମଳା କେବଳ ଏକମାତ୍ର ଅନର୍ଗଳ ଭାଷୀ । କୁସୁଣ୍ଡା ଭାଷାକୁ ବଞ୍ଚାଇ ରଖିବା ପାଇଁ ଚେଷ୍ଟାଚାଲିଛି ।

## ଆଧାର 
ଶ୍ରେଣୀ:ନେପାଳର ଜନଜାତିସମୂହ
ସୁରେନ୍ଦ୍ରନାଥ ଦାଶ

**ସୁରେନ୍ଦ୍ରନାଥ ଦାଶ** (ଜନ୍ମ: ୨ ଅପ୍ରେଲ ୧୯୫୧) ଜଣେ ଭାରତୀୟ ଓଡ଼ିଆ-ଭାଷୀ କବି, ଗୀତିକାର, ଗବେଷକ, କଥାକାର, ନାଟ୍ୟକାର ଓ ଶିଶୁ ସାହିତ୍ୟିକ । ନିଜ ସାମଗ୍ରୀକ କୃତିତ୍ୱ ପାଇଁ ସେ ୨୦୧୩ରେ ଓଡ଼ିଶା ସାହିତ୍ୟ ଏକାଡ଼େମୀ ଦ୍ୱାରା ବରିଷ୍ଠ ସାହିତ୍ୟିକ ସମ୍ମାନ ପାଇଥିଲେ।

## ସଂକ୍ଷିପ୍ତ ଜୀବନୀ 
ସୁରେନ୍ଦ୍ରନାଥ ଦାଶ କଟକ ଜିଲ୍ଲାର ସାଲେପୁର ଅନ୍ତର୍ଗତ ଆଜ୍ଞାପୁରଠାରେ ୧୯୫୧ ମସିହାରେ ଜନ୍ମଗ୍ରହଣ କରିଥିଲେ । ସେ SCBରେ ସ୍ତ୍ରୀ ଓ ପ୍ରସୂତି ରୋଗ ଚିକିତ୍ସାରେ ସ୍ନାତକ ଡିଗ୍ରୀ ଲାଭ କରି ନବରଙ୍ଗପୁର ଜିଲ୍ଲା ଚିକିତ୍ସାଳୟରେ କାର୍ଯ୍ୟାରମ୍ଭ କଲେ । ପରେ କଳାହାଣ୍ତିର ମୁଖ୍ୟ ଚିକିତ୍ସାଧିକାରୀ ପଦରୁ ଅବସର ନେଇ ପୁନଶ୍ଚ ନବରଙ୍ଗପୁର ଜିଲ୍ଲାର ଉମରକୋଟରେ ଅବସ୍ଥାନ କଲେ । କର୍ମମୟ ଜୀବନକୁ ଛାଡିଦେଲେ ସେ ସାହିତ୍ୟ ସାଧନାରେ ମଗ୍ନ ହୋଇ ହୋଇ ସୃଷ୍ଟି କରିଛନ୍ତି ରାଶି ରାଶି ଶିଶୁ ସାହିତ୍ୟ, ଗଳ୍ପ, ଜୀବନୀ, ପ୍ରବନ୍ଧ, ଫିଚର ଇତ୍ୟାଦି । ୨୦୧୩ରେ ଓଡ଼ିଶା ସାହିତ୍ୟ ଏକାଡେମୀ ଦ୍ବାରା ସମ୍ବର୍ଦ୍ଧିତ ସୁରେନ୍ଦ୍ରନାଥ ଜଣେ ଐତିହ୍ୟ ସଚେତନ ସ୍ରଷ୍ଟା ।

## ରଚନାବଳୀ 
### ଜୀବନୀ 
* *ପଥ ଅସରନ୍ତି
* *ଗୁଣ୍ତୁଚିର ସ୍ବପ୍ନ 
* *ନଈକୂଳିଆ ଏକ ଗାଁର କଥା ‐ ଜୀବନାନୁଭୁତି
* *ଗାନ୍ଧି
* *ଗାନ୍ଧିଙ୍କୁ ନେଇ କିଛି ଅଜଣା କଥା
* *ଗାନ୍ଧି ଓ ତାଙ୍କ ପାଖ ଲୋକ
* *କର୍ମଯୋଗୀ ଦୋଳବାବୁ
### ଗଳ୍ପ/ଉପନ୍ୟାସ 
* *ନୀଳନାନୀ ଓ ଅନ୍ୟାନ୍ୟ ଗଳ୍ପ
* *ନିରବତାର ଭାଷା
* *ମିଠୁ ଓ ଅନ୍ୟାନ୍ୟ ଗଳ୍ପ
* *ଗନ୍ କଣ୍ଟ୍ରୋଲ୍ ବିଲ୍ (ଉପନ୍ୟାସ)
* *ମସ୍ତାନୀ ‐ ବାଜିରାଓ (ଐତିହାସିକ ଉପନ୍ୟାସ)
### ଅନୁବାଦ 
* *ମରୁଦେବତା
* *ବ୍ଲାକ୍ କଫି : ମର୍ଡର ଅନ୍ ଦି ଓରିଏଣ୍ଟ ଏକ୍ସପ୍ରେସ
* *ପାର୍ଟନର (ନଟବରଲାଲ୍)
### ପ୍ରବନ୍ଧ ଓ ଅନ୍ୟାନ୍ୟ 
* *କେତେ କଥା କେତେ ବ୍ୟଥା
* *କରୋନା କଥା
* *ଅପରେସନ-କେ-୨
### ଶିଶୁ ସାହିତ୍ୟ 
* *ମେବାର କାହାଣୀ
* *ଛତ୍ରପତି ଶିବାଜୀ
* *ପିଲାଙ୍କ ମହାଭାରତ
* *ପିଲାଙ୍କ ହନୁମାନ
* *ଝାନସୀରାଣୀ ଲକ୍ଷ୍ମୀବାଈ
### ଇଂରାଜୀ 
* GODS AND THEIR MYTHS OF NABARANGPUR
## ସମ୍ମାନ 
* ୨୦୧୩ରେ ଓଡ଼ିଶା ସାହିତ୍ୟ ଏକାଡ଼େମୀଦ୍ୱାରା ବରିଷ୍ଠ ସାହିତ୍ୟିକ ସମ୍ମାନ
* ୨୦୧୭ ପାଇଁ ଭୁବନେଶ୍ବର ପୁସ୍ତକମେଳା ପୁରସ୍କାର *ମେବାର କାହାଣୀ'' ପାଇଁ
* ସମାରୋହ ଲଳିତ ନିବନ୍ଧ ସମ୍ମାନ
* ନବରଙ୍ଗପୁର ପୁସ୍ତକମେଳା ସମ୍ମାନ
## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧିତ ସାହିତ୍ୟିକ/ସାହିତ୍ୟିକା
ଶ୍ରେଣୀ:ଓଡ଼ିଆ ସାହିତ୍ୟିକ